description: De Twadde Keamer wol dat der gjin nije fergunningen mear jûn wurde foar it sykjen nei gas ûnder de Waadeilannen en de Waadsee.

title: "Twadde Keamer set Waadsee op slot"

maintext:
Neffens Petersen is it no ferbean in proefboarring te dwaan as der bygelyks in nij gasfjild fûn wurdt ûnder de Waadsee. "Bijvoorbeeld zoals een poosje geleden bij Schiermonnikoog. Daar werd een nieuw veld gevonden. Daar mag nu geen proefboring plaatsvinden." Dat is mear winst as yn it foar tocht, seit Petersen. Dochs hâldt dit nije amendemint de plannen foar gaswinning by Ternaard net fuort tsjin. Dêr baalt Petersen fan: "Het eerste voorstel ging van GroenLinks ging verder. Daarmee werd alles wat nu gaande is aan plannen verboden. Dat voorstel kon niet rekenen op een meerderheid."
Better beskerme
De stimming fan de Twadde Keamer betsjut dat de Waadsee no better beskerme wurdt as yn it ferline. En dêr is ek boargemaster Bert Wasssink fan Skylge wiis mei. Neffens Wassink is dit in stap is yn de goede rjochting. Hy hat de ôfrûne tiid út namme fan de oare Waadeilannen by minister Wiebes fan Ekonomyske Saken oantrune op it stopsetten fan fierdere gaswinning.
Posityf sinjaal
"Een groot compliment voor de burgemeesters van de eilanden. Ze hebben echt druk op de ketel weten te houden. Deze stop is echt te danken aan hun inzet," seit Petersen. Boargemaster Wassink hie yn in brief oan minister Wiebes en alle fraksjefoarsitters yn de Twadde Keamer oantrune op it ôfbouwen fan de gaswinning. Dat se dêr no mei ynstimme is in posityf sinjaal: "Het zegt alleen niets over de bestaande vergunningen. Zoals hier op het eiland."
Tulip Oil hat plannen om fanôf it eastlike part gas te winnen ûnder de Noardsee. Dat kin trochgean om't dêr al fergunningen foar ôfjûn binne. Datselde jildt ek foar de gaswinning by Ternaard. "Die vergunningen terugdraaien kan niet zomaar," seit Wassink. "Maar het begin is er."


description: Dêr stie in wenhûs koarte tiid yn de brân. De twa minsken dy't reek binnen krigen, binne direkt ûndersocht troch ambulânsepersoniel.

title: Persoanen krije reek binnen by brân Rottefalle

maintext: It fjoer ûntstie yn in houten muorre. Hoe't dat koe is noch net bekend. De brânwacht docht direkt ûndersyk nei de skea oan de wenning.

fasttext_language: fy


description: Ekwadraat jout ynnovaasjeplannen bedriuwen in triuw yn 'e rêch.

title: Ekwadraat jout duorsume ideeën triuw yn 'e rêch

maintext: It duorsumheidsbedriuw Ekwadraat komt mei in inisjatyf om ynnovaasjeprojekten dy't lizzen bliuwe by bedriuwen en ynstellings in triuw yn de rêch te jaan. Ekwadraat neamt it de ynnovaasje- challenge. Partijen dy't meidogge, krije training en ynstruksje om harren plannen konkreet te meitsjen en út te fieren.


description: De warskôging jildt foar sneontemiddei. Earder fan 'e wike waard koade oranje ôfjûn fanwege de hjitte. Dy jildt dan net mear.

title: Koade giel: KNMI ferwachtet swiere tongerbuien mei wynstjitten, hagel en rein

maintext:
It KNMI warskôget it ferkear foar de waarsomstannichheden. Bûtendoaraktiviteiten kinne der ek lêst fan hawwe. Minsken wurde oanret om it iepen wetter net op te gean, en ek op it lân kinne se iepen gebieten better mije. Koade giel jildt sneontemiddei fan ien oant seis oere.
Earder dizze wike waard koade oranje ôfjûn fanwege de ekstreme hjitte. Dy koade jildt oan sneontemoarn tsien oere.


description: Der komt wer folop wetter út de kranen yn Kaapstêd yn Súd-Afrika. Nei moannen fan drûchte en strenge maatregels lykje alle problemen foarby.

title: Drûchte yn Súd-Afrika foarby

maintext:
Mar sûnt in pear dagen jilde de maatregels net mear. "Yn de damen sit no mear wetter as yn 2016. Wetterfallen rinne wer en tunen stean yn bloei". Dochs is net elsenien like bliid, wit Van der Bij. "De priis fan wetter is de ôfrûne moannen bot omheechgien. De wetterliedingmaatskippij moast nije techniken ûntwikkelje om oan wetter te kommen. En dy priis giet no net nei ûnderen. Guon minsken binne dêr lulk oer".
It toerisme hat ek in flinke klap oprûn. "As der by in hotel gjin wetter yn it swimbad sit, dan bliuwe de gasten fuort". Sierd van der Bij hat wol leard fan de lêste tiid om sels suniger mei wetter om te gean. In pear simpele saken lykas de kraan net rinne litte by it toskboarsteljen, dat docht er noch hieltyd.


description: Ek nei Kulturele Haadstêd moat der in stevich kultureel oanbod wêze yn Fryslân. Dêrfoar stelt de provinsje flink wat jild beskikber.

title: Provinsjale miljoenen foar kultureel belied nei LF2018

maintext: De doelstelling is fêstlein yn de Aginda2028. "Mei de ynbring fan alle belutsenen, lizze wy in fêst fûnemint foar de takomst", seit deputearre Sietske Poepjes. "Sa kinne wy mei-inoar in sukses meitsje fan Aginda2028. In aginda dy 't foarsjocht yn in langjierrige oantreklike programmearring as 'plus' boppe op de besteande en reguliere kulturele aktiviteiten yn de provinsje".


description: It is in hele útdaging om in grut evenemint te organisearjen mei dizze waarmte en drûchte, mar de Hynstedagen passe har goed oan.

title: Switte en trochsette op de Hynstedagen fan Garyp

maintext:
De hynders en beriders wurkje harren yn it swit en de taskôgers sitte yn de folle sinne nei de ferskillende rubriken te sjen. Mar is de 20ste edysje fan de Hynstedagen net wat te hyt? Neffens foarsitter Sietse de Boer falt dat wol wat ta. "It is wol wat drûch, mar prachtich moai waar. Wy hawwe wol foar genôch wetter foar de hynders soarge. De grûn is wol hurd, dus dêr hawwe de riders wol wat lêst fan. De tugers en de sjezen kinne wol merke dat it mear skokt."
De besikersoantallen lykje foarearst op itselde út te kommen as ôfrûne jier, al hie De Boer op freed leaver wat mear minsken sjoen. "Dat falt my wol wat ôf, mar op sneon is it folle bak tink ik, dan ha we in spektakulêre show."


description: De plysje kontrolearret ekstra by de sânwinput Skûlenboarch by Eastermar. Der is in soad oerlêst fan motorcrossers en der wurdt ek yllegaal swommen.

title: Ekstra kontrôles tsjin oerlêst motorcrossers by Eastermar

maintext:
Der wurdt de kommende tiid jûns en yn de wykeinen ek ekstra let op oerlêst fan motorcrossers. Dy ride op de sânbulten njonken de put. Dat soarget benammen foar in soad lûdsoerlêst, seit wykaginte Henriëtte Talstra: "Ik spruts ien dy't troch al dy oerlêst syn hûs hast te keap sette wol. Dat is net akseptabel." It crossen is yllegaal en ek gefaarlik.
Op it terrein wurdt gewoan wurke. der is ek al in soad skea oanrjochte seit Talstra: "Al in oantal fan de tagongsstekken binne fuorthelle, oaren fernield. Dat is skande."
Minsken dy't yllegaal crosse, kinne in boete ferwachtsje fan 140 euro. Op it yllegaal swimmen stiet in boete fan 95 euro.


description: De famkes, Kirsten Marreveld (14) en Emily Meijer (13), binne sûnt freed fermist.

title: Plysje hat noch gjin spoar fan fermiste famkes

maintext:
It 13-jierrige famke wie ferline wike ek al ferdwûn. Doe waard se in dei letter weromfûn by it stasjon yn Ljouwert. Foarich jier novimber wie se ek al in kear fermist.
De plysje freget minsken dy't witte wêr't de famkes binne, om 112 te beljen.


description: De maatregels fan Wetterskip Fryslân om it driigjend wettertekoart troch drûchte tsjin te gean binne tongersdei fan 8.00 oere fan krêft.

title: Bereiningsferbod fan krêft yn Fryslân

maintext:
"It is in pynlike maatregel, mar wol needsaaklik." Dat seit Tineke de Vries, regiobestjoerder van LTO-Noord. "It kin net oars, mar de gefolgen binne wol grut." Sa soe it gerslân beskeadige reitsje troch it net bereinen fan it lân. Dat betsjut dat it gers mooglik opnij ynsiedde wurde moat. Ek hat de drûchte grutte gefolgen foar gewaaksen en kinne boeren dêrtroch dupearre reitsje.
"Gesprek fan de dei"
Neffens De Vries binne de soargen oer mislearre rispingen grut. "Dy binne grut en wurde mei de dei grutter. Yn Europa binne al ferskate gebieten dêr't rispingen ferlern gien binne troch de drûchte. Safier is it hjir noch net. "Noard-Nederlân is noch net in minste plak. Mar de soargen binne der wol. It is it gesprek fan de dei."
LTO besiket har leden sa goed mooglik te ynformearjen oer de maatregels dy't Wetterskip Fryslân nimt, en hoe't boeren dêr op antisipearje kinne. Oer skearegelingen wurdt noch net praat. "Dat is op dit momint noch prematuer", seit De Vries. "Mar as dizze situaasje noch lang duorret en dêr komme grutte skeagefallen út fuort, dan sille wy fansels ús bêst dwaan foar de boeren."


description: In frou fan 81 kaam om doe't se ûnder in frachtwein kaam. Neffens de offisier fan justysje falt de sjauffeur strafrjochtlik neat te ferwiten.

title: Mooglik gjin straf foar belutsenheid deadlik ûngelok Wilhelminaoord

maintext:
In frachtweinsjauffeur út Fryske Peallen, dy't belutsen wie by in deadlik ûngelok yn Wilhelminaoord, krijt nei alle gedachten gjin straf. Neffens de offisier fan justysje falt de man strafrjochtlik sjoen neat te ferwiten. Se frege dêrom moandei by de behanneling fan de saak om frijspraak.
Yn febrewaris 2016 kaam in 81-jierrige frou om it libben doe't se ûnder de frachtauto fan de man kaam. Dat wie doe't de man mei lege snelheid achterút ried en de frou dêrby oer de holle seach.
De saak soe ferline jier april al behannele wurde, mar waard doe útsteld omdat der noch neier ûndersyk dien wurde moast. It gie ûnder oare om in rekonstruksje fan it ûngelok. Dêrby koe lykwols net fêststeld wurde oft de sjauffeur de frou sjen kinnen hie.
Oer in pear wike wurdt bekend of de rjochtbank meigiet yn it fersyk fan de offisier fan justysje.


description: De provinsjale bydrage bliuwt stean op de 7,8 miljoen euro dy't ôfpraat is. It tekoart bliuwt dêrom 2,7 miljoen euro.

title: Gjin ekstra jild provinsje foar Blokhúspoarte

maintext:
Deputearre Sander de Rouwe fynt dat eigener BOEi en de gemeente Ljouwert der ûnderling útkomme moatte. De nijbou fan de Blokhúspoarte falt sa'n 5 miljoen euro djoerder út as earst begrutte. It tekoart is 2,7 miljoen euro.
De ferbou fan de âlde finzenis leit al mear as in healjier stil. Eigener BOEi wol earst in oplossing foar it tekoart foardat de lêste wurksumheden wer oppakt wurde. Deputearre De Rouwe stelt dat de provinsje him maksimaal útrekt hat.


description: Smoarhyt wie it tiisdei ek foar boufakkers, mar fakbûn FNV soarge foar ferkuolling.

title: Boufakkers krije fleskes wetter en sinnebrânkrêm fan it FNV

maintext: Opsichter Siep Bruining fynt it wol in moaie aksje dat it FNV op syn boupleats delkomt. Bruining wurket foar de Friso Bouwgroep en mei syn mannen binne se sûnt febrewaris oan it bouwen op it terrein fan in soarchbuorkerij yn Toppenhuzen. De waarmte is oant no ta noch wol fol te hâlden, mar de boufakkers moatte der wol om tinke.


description: By de jachthaven fan Skier wurkje keunstners oan in walfisk mei jong, om minsken ferhalen te fertellen oer de plestik sop en de gefolgen dêrfan foar it mil

title: Mei in walfisk bern fertelle oer de plestik sop

maintext:
Yn de walfisk, makke fan stokken en seewier, wurde ferhalen ferteld fan jongeren fan it eilân. Ek is it in plak dêr't minsken inoar moetsje kinne en tiid nimme om mei inoar te praten.
De keunstners wolle besikers safier krije dat se better sjogge nei it miljeu om har hinne. Dat griente ek yn de buert ferboud wurde kin, bygelyks. Om it yn de winkel te krijen, hoege je net sa fier te riden en ek is der minder ferpakkingsmateriaal nedich. It miljeu kin dêr fan wer fan profitearje, sa sizze Ludy Feyen en Garda Meerdink.


description: In soad drokte yn it sintrum fan Drachten by de alderearste keapsnein yn dat plak.

title: Drokte by earste keapsnein yn Drachten

maintext: De earste keapsnein yn Drachten hat snein, mei troch it moaie waar, in soad minsken lutsen. Hast alle besikers en winkeliers binne tige entûsjast dat ek yn Drachten de winkels no einlik op snein iepen kinne. Jierrenlang waard dit tsjinhâlden troch de gemeenteried. Mar nei de ferkiezingen fan ôfrûne maart stimden it nije kolleezje en de ried der flot mei yn. "Dêr binne we de ried hiel dankber foar", seit Douwe Blom, foarsitter fan ûndernimmersferiening H&I, snein.


description: Lânbou soe in negatyf effekt hawwe op de sûnens fan omwenners, mar dat blykt net sa te wêzen.

title: RIVM: Lânbougebieten hawwe kwealik ynfloed op sûnens

maintext:
Minsken dy't flakby lânbouperselen wenje, binne net minder sûn as oaren. Mei dy konklúzje komt it RIVM (Rijksinstituut voor Volksgezondheid en Milieu), dy't hjir mearjierrich ûndersyk nei dien hat yn gearwurking mei de Universiteit Utrecht en it Nivel (Nederlands instituut voor onderzoek van de gezondheidszorg).
Oanlieding foar dit ûndersyk wie in telefyzjedokumintêre oer de bollestreek, wêryn't wol sa'n ferbân like te wêzen. No docht bliken dat de sûnens tichteby lânbouperselen gemiddeld sels wat better is as earne oars. Wol is der oanlieding foar fierder ûndersyk, benammen oer de mooglike ynfoed fan maisbou op de luchtwegen.


description: De organisaasje fan it festival seit dat se it wol stillizze moasten, omdat de gemeente oars in "absurd heech bedrach" as twangsom oplizze soe.

title: Gemeente leit muzykfestival Welcome to The Village stil

maintext: It ynternasjonale muzykfestival Welcome to The Village yn de Griene Stjer by Ljouwert is tongersdeitenacht stillein troch de gemeente. Dat meldt de organisaasje fan it festival op social media.


description: Tiid foar in praatsje en in bakje kofje. Dêr is kwetsbere âlderein yn Harns bliid mei. De mantelsoargers binne kritysker.

title: Mantelsoargers Harns kritysk oer swiere belêsting

maintext:
De gemeente Harns sil tegearre mei De Skûle Welzijn en oare soarchoanbieders in deibesteging foar âlderein en demintearjenden ynrjochtsje.
De foarsjenning moat de mantelsoargers ûntlêste. Dy ha yn in ûndersyk fan de Inspectie Gezondheidszorg en Jeugd oanjûn dat se te swier belêste wurde. De mantelsoargers binne dêrom kritysk oer de thússoarch dy't yn Harns oanbean wurdt.
De doelgroep sels is wol tefreden oer de thússoarch. Der is tiid foar in praatsje en in bakje kofje en der binne de âldere minsken bliid mei.


description: It bistje wie yn it wetter rekke oan de Balkwei by Makkingea. De geit wie ûnderkuolle, mar ienkear oan wâl koe se wer opwaarmje.

title: Brânwacht rêdt geit fan de drinkeldea

maintext: De brânwacht hat sneintejûn by Makkingea in geit fan de drinkeldea rêden. It bistje wie yn it wetter rekke by de Balkwei.


description: By in ûngelok op de Westergoawei yn Wommels binne sneintemiddei meardere minsken ferwûne.

title: Meardere minsken ferwûne by ûngelok yn Wommels

maintext: Op de Westergoawei yn Wommels hat sneintemiddei in botsing west tusken in auto en in buske. Der binne trije ambulânses oproppen foar it ûngelok en meardere minsken binne ferwûne nei it sikehûs brocht. It is noch net dúdlik hoe't it ûngelok barre koe.


description: Boeren mei seldsume rassen hiene hope op frijstelling, mar minister Schouten seit bûn te wêzen oan de Europeeske regels.

title: Kramer oer fosfaatregeling: "deade mosk" foar boeren mei readbûnte kij

maintext:
De Twadde Keamer hat tongersdei in moasje oannommen oer de fosfaatregeling en wol de feehâlders yn 'e mjitte komme, mar de minister kin neat dwaan fanwege Europeeske regels. De oplossing is neffens de minister dat de provinsjes mei subsydzje komme ut de pot fan de plattelânsûntwikkeling, it saneamde POP-jild.
Neffens deputearre Johannes Kramer wurde de boeren no bliid makke mei in deade mosk. It POP-jild soe pas fanôf 2020 brûkt wurde kinne, seit Kramer. "Ik stean der ek posityf foaroer, mar it is net wat de boeren frege hiene."
De boeren woene in útsûnderingsposysje foar harren kowerassen yn de fosfaatregeling, mar de minister seit dy net jaan te kinnen.


description: In markante stedsherberch út 1843 yn Snits is sloopt. Guon Snitsers hiene it graach oars sjoen. Red het Boumapand hat de sloop net keare kinnen.

title: Rêdingsaksje smyt neat op, markante stedsherberch yn Snits sloopt

maintext: Theo Jaasma wie ien fan de aksjefierders. Hy hat alle war dien mei noch in pear oare bewenners fan Snits om de sloop op te kearen, mar dat slagge net. It docht him sear en hy hie sels muoite om te sjen by it sloopplak. Hy hopet dat, as der plannen binne om oare gebouwen te slopen, dat hy dat dan wol opkeare kin.


description: Minsken ha der lang op wachtsje moatten, mar de twa nije glydsbanen fan it swimbad de Blauwe Golf yn Ljouwert kinne no brûkt wurde.

title: Bern entûsjast oer nije glydsbanen yn swimbad de Blauwe Golf

maintext: Minsken ha der lang op wachtsje moatten, mar lang om let kin der no fan de twa nije glydsbanen fan it Ljouwerter swimbad de Blauwe Golf ôfgliden wurde.


description: De gemeenteried fan Smellingerlân is unanym akkoart gien mei de oanbefellingen fan de ûndersykskommisje foar it Lawei-debâkle.

title: Gemeenteried unanym yn oanbefellingen Lawei-debâkle

maintext: De gemeenteried fan Smellingerlân is unanym akkoart gien mei de oanbefellingen fan de ûndersykskommisje om in nij debâkle lykas dat fan De Lawei foar te kommen. De ferbouwing fan it Drachtster teäter koste sa'n seis miljoen euro mear as begrutte. Ferantwurdlik wethâlder Marja Krans trede ôf om de kwestje.


description: Undernimmers woene al om 12.00 oere iepen, omdat yn omlizzende gemeenten de winkels dan ek iepen geane. Sy krije no nul op it rekest.

title: Winkels Achtkarspelen sneins net earder iepen as 13.00 oere

maintext:
Twa maten
Neffens de opposysje kinne der no frjemde situaasjes ûntstean, bygelyks by saken dy't in hoareka- én in detailhannelbestimming ha. De partijen fine dat der mei twa maten metten wurdt.


description: Krekt as sneon kaam de Twellingeaster as sânde oer de finish.

title: Nyck de Vries wer sânde yn Formule 2

maintext:
Nyck de Vries is snein op it sirkwy fan Silverstone sânde wurden yn de sprintrace fan de Formule 2. Hy hie in in startposysje op it twadde plak. De autokoereur út Twellingea wie sneon ek nei in sânde plak riden yn de haadrace.
Maximilian Günther út Dútslân wûn de sprintrace op Silverstone, foar de Britten George Russell en Lando Norris.
De 23-jierrige De Vries, dy't earder dit jier wol de sprintrace wûn op it Frânske sirkwy Paul Ricard, stiet yn de stân om it WK ek sânde.


description: De sechtich kilometer lange rûte wurdt útwreide mei noch mear winkeltsjes. Allinnich bysûndere, want standertwinkels sitte der net tusken.

title: Winkeltsjerûte troch Noard-Fryslân bestiet fiif jier

maintext: Wolle jo de rûte ek dwaan? Dat kin fansels mei de auto, mar ek op de fyts is it goed te dwaan. Underweis kinne je oanstekke by in teetún of in B&B foar bygelyks in bakje kofje of tee.


description: Smoargens op de dyk yn kombinaasje mei rein kin tiisdei soargje foar glêde diken yn Fryslân.

title: Kâns op glêde diken troch reinwetter

maintext:
Ferkear moat tiisdei rekken hâlde mei glêde diken. It sil tiisdei foar it earst sûnt lange tiid wer reine, en trochdat it wikenlang drûch west hat, binne in soad diken fersmoarge troch oalje en rubber. As se dan goed wiet wurde, kin der in glêd filmlaachje op de dyk ûntstean. Foaral motorriders en fytsers moatte hjir foar oppasse.
De measte rein wurdt tiisdeitemoarn ferwachte. Middeis is it wer drûch.


title: Skoalle winsket belutsenen stekpartij Lübeck sterkte ta

maintext:
De twa Fryske jongeren dy't freed by Lübeck ferwûne rekken, binne âld-learlingen fan it kristlik gymnasium yn Ljouwert. ''We willen vanaf deze plek deze oud-leerlingen, hun reisgenoten en hun familie veel sterkte wensen bij hun herstel'', sa skriuwt de skoalle.
Stekpartij Lübeck
By de stekpartij yn de bus by it Dútske Lübeck rekken twa Fryske jongeren ferwûne. In 21-jierrige man út Ljouwert wie der slim oan ta, mar is yntusken bûten libbensgefaar. De dieder, in 34-jierrige Dútser fan Iraanske komôf, wurdt fertochte fan poging ta moard.


description: Bygelyks op Welcome to the Village wurde ferskate ynnovative produkten testen. Bygelyks biobekers of ûnderbroeken makke fan blûskes.

title: Undernimmers brûke noardlike festivals om produkten te testen

maintext: Biobekers fan mais, ûnderbroeken fan âlde blûskes, plantebakken mei blommen dêr't muzyk mei komponearre wurde kin. It is sa gek net te betinken of it is te sjen by Welcome to the Village. It festival is net allinnich in plak om te dûnsjen en te drinken, mar it tsjinnet ek as libjend laboratoarium. Foar bedriuwen en ûndernimmers is it in geskikt plak om harren produkten te testen.


description: De bûtentsjinsten fan Súdwest-Fryslân begjinne dizze dagen earder mei bereinen. Dat dogge se omdat it wetter dan minder fluch ferdampt.

title: Gemeentemeiwurkers earder fan bêd foar ûnderhâld sportfjilden

maintext:
"Wy wolle skea oan it jonge grien safolle mooglik foarkomme", seit wethâlder Mark de Man, "en derfoar soargje dat de sportfjilden der it kommend spylseizoen wer goed by lizze."
It slagget net al it grien yn de gemeente yn libben te hâlden. It Julianapark yn Boalsert en it Wilhelminapark yn Snits wurde net mear bereind. Dêr giet it om tydlik grien. Foar de winter wurdt dêr wer opnij plante.


description: De minister is net ree om de jildichheid fan de fergeze ov-kaart foar studinten mei in wike te ferlingjen.

title: Noardlike studinten moatte sels iepenbier ferfier betelje yn lêste skoalwike

maintext: Studinten yn it noarden fan it lân moatte yn de lêste wike fan it skoaljier sels harren ferfier mei de trein of bus betelje. Alle Nederlânske studinten kinne mei harren iepenbierferfierkaart fergees reizgje oant 16 july. Nije wike is dy ov-kaart dus net mear jildich. Oeral is it dan fakânsje, útsein yn it noarden.


description: Eelke Bakker út Dokkum wurdt sneon 108 jier is dêrmei de âldste man fan de Benelúks. Bakker waard berne op 28 july 1910 yn Ballum op It Amelân.

title: Aldste man Benelúks wennet yn Dokkum en wurdt sneon 108

maintext: Eelke Bakker út Dokkum wurdt sneon 108 jier en is dermei de âldste man fan de Benelúks. Bakker waard berne op 28 july 1910 yn Ballum op It Amelân. Hy fiert syn jierdei sneon by syn soan yn Damwâld. Dêr sil boargemaster Marga Waanders moarns ek by him op besite komme.


description: It giet om ekstra ynspeksjes fan alle diken yn it feangreidegebiet. Boppedat kinne der noch mear maatregels nommen wurde.

title: Wetterskip Fryslân rjochtet spesjaal aksjesintrum tsjin drûchte yn

maintext:
Yn 1976 wie der in delslachtekoart fan 361 milimeter. Sa fier is it no mei sa'n 255 milimeter noch net, mar mei in hjitteweach op kommendewei komt dat kritike punt wol hieltiid tichterby.
It aksjesintrum drûchte sil om te begjinnen alle diken fan it wetterskip yn it feangreidegebiet nochris ynspektearje. By drûchte kinne dy diken skuorre en wurde se kwetsber. Foar de wat langere termyn hâldt dykgraaf Paul van Erkelens ek rekken mei oare maatregels lykas in bereiningsferbod.


description: It ûngelok barde op de Tramwei by De Jouwer. De motorrider wurdt troch ambulânsepersoniel oan syn ferwûningen behannele.

title: Motorrider botst by De Jouwer op auto en rekket ferwûne

maintext: In motorrider is sneintejûn ferwûne rekke by in botsing mei in persoane-auto. It ûngelok barde op de Tramwei by De Jouwer.


description: "You just open your app and six minutes later, there's your car, that will take you through a town you don't know."

title: Kollum: "Noflik"

maintext:
Winich tsjin yn te bringen. Des te ferwûndere wiene se oer it feit dat harren fertroude Uber ferbean is yn Berlyn. Hoe koe Dútslân no sa achter rinne, en progresje tsjinhâlde. Se foeteren ek al op Amsterdam, want de AirBNB wêr't se sieten, moasten se út nei in pear dagen. It Amerikaanske hotelbedriuw sûnder hotels mei hjir yn Amsterdam huzen net mear as 60 nachten per jier ferhiere. Fûnen se ek stom.
Ik begie in petear oer dat Berlyn in eigensinnige kar makket, dy't ik op syn minst nijsgjirrich fyn. Ik snap dat it noflik is om op in app dy'tst thús ek sa faak brûkst in taksy op te roppen. Mar sjoch even wat dêr tsjinoer stjit. Yn it ôfrûne heal jier wiene de folgjende trije saken yn it nijs oer Uber: in datalek fan de gegevens fan 57 miljoen klanten; nijs dat manlike Ubersjauffeurs mear fertsjinje as froulike en in ferkrêfting en sels in moardoanslach fan Ubersjauffeurs op klanten. Hjir yn Amsterdam rommelet it ek. Echte taksysjauffeurs binne boas op 'e gemeente, om't sy djoere fergunningen ha moatte en foldwaan moatte oan strange miljeu-easken, wylst de Ubersjauffeurs harren gong mar gean kinne. Dus: hoesa, won't rip you off?
'Platformeconomie', sa hjit it, tsjinsten oanbiede fia in grut digitaal wrâldwiid platfoarm. En, sa't myn Amerikaanske kennissen seine, it is hiel 'convenient'. Ik begryp dat wol. Mar dat kloppet net hielendal by wat se earder seine.
Want se hiene krekt in skoft yn Lissabon sitten, ek foar wurk. Mar dat hie harren minder foldien. Portugals ekonomy hat in minne tiid hân, en krekt yn die perioade kaam AirBNB op. En as ien fan de goedkeapste plakken fan Súd-Europa, wie Lissabon fuort en daliks yn trek. Dat wie in moaie nij boarne fan ynkomsten foar Lissabon, dus sawat de hiele binnenstêd is no fer-AirBNB't.
De mannen fûnen dat mar neat: se koene soms amper harren hûs út komme, sa drok wie it yn de lytse strjitsjes. En boppedat: d'r wie neat echt orizjineel Portugees mear te sjen.
Ik sei: ja, en dan snap ik de kar fan Berlyn dus wol wer. Die stêd kiest d'r foar om in stêd foar harren ynwenners te wêzen, en net foar toeristen. In kar dy't foar Amerikanen net te begripen is: yn harren stêd wurd elke fjouwerkante meter maksimaal benut foar de measte winst. Berlyn en Amsterdam binne sa net, of noch net, en troch de beheiningen op platfoarmen as Uber en AirBNB wolle we foarkomme dat we Lissabon wurde. Sa hiene se it noch net besjoen.
Wie toerisme eartiids noch aventoer, en mear geskikt foar minsken dy't fan aventoer hâlde, no ha we in toeristyske sektor dy't driuwt op de ferskate platfoarms. Dy meitsje it sa noflik om je oer de hiele wrâld te bewegen, dat mear en mear minsken it dan mar dogge: die reis nei dat ûnbekende oard. It klinkt fan âlds noch aventoerlik, mar dat is it fansels al lang net mar. Goedkeap fleane docht de rest: en sjoch hjir de kearn fan de eksploazje oan toerisme yn stêden as Lissabon, Berlyn en Amsterdam.
En ik tink oan de 'vakantieman' Frits Bom, dy't op tv fiifentweintich jier lyn toeristen frege om op in bline wrâldkaart oan te wizen wêr't se wiene. Doe wie it noch hilarysk om te sjen dat se hast nei in kompleet oar kontinint wiisden, mar yntusken begryp ik it folslein. Oeral Uber, oeral AirBNB. En wannear't de lokalen harren fersette tsjin dizze dúdlike wrâldprogresje, dan binne se efterlik.
It is in komplekse gedachte: wat is progresje, wat konservatyf. De wrâldreizger hat in air fan progresje, mar wat is progresje at de reis allinnich oantreklik is troch de noflike konservative ynrjochting d'r fan.
En de Amerikaanske gasten? Oh, se hiene it sa nei harren sin yn De Pijp. Sa lekker autentyk en net de drokte fan de binnenstêd, sûnder al die toeristen."


description: It giet om in prinsipe-akkoart, yn ôfwachting fan de ynfolling fan de plannen.

title: Gemeenteried unanym akkoart mei plannen nij Cambuurstadion

maintext:
Grutste soarch fan alle partijen is dat de detailhannel yn it gebiet gjin bedriging wêze moat foar de binnenstêd en winkelgebiet De Centrale. Ek wurdt frege om goed rekken te hâlden mei de soargen fan de njonkenlizzende Schrijversbuurt foar lûds- en ferkearsoerlêst. De fraach is noch wol oft it beslút fan de gemeenteried genôch garânsje foarmet foar ROC Friese Poort. Dy wol uterlik freed witte oft harren nije skoalle der komt.
Wethâlders ynnommen
Wethâlder Henk Deinum praat tongersdei mei it bestjoer fan de skoalle. Deinum en ek syn kollega Friso Douwstra toanden har tige ynnommen mei it riedsbeslút. Douwstra tanke de ried foar de unanime stipe. Deinum hie it oer in nij perspektyf.


description: Nienke Sinnema út Ljouwert fart mei op De Wylde Swan. Yn 2014 die se foar it earst mei. "Dat wie sa moai dat ik tocht: dit wol ik faker."

title: Fryske skippen begjinne sneon oan earste etappe Tall Ships Races

maintext:
Sneon begjint de earste fan twa etappen, mar de boaten steane al efkes yn de haven fan Sunderland. Dat betsjut net dat Nienke en har kollega's dizze dagen neat dogge. "De havens dêr't we binne, dêr farre we mei gasten. Deitrips dogge we dan. Sa fertsjinje we jild, want it silen kostet wol wat."
Mar de gedachten binne ek alfêst by de wedstriid: "We wolle graach winne. Elkenien is dwaande mei it waarberjocht, mei de lêste oanpassings oan it túch en sjen by oare skippen."


description: Fryske jongeren joue lege sifers foar de sekslessen op skoalle, binne konservativer yn harren tinken oer seks en negativer oer homoseksualiteit as lanlik s

title: Fryske jongerein is net tefreden oer sekslessen op skoalle

maintext:
Neffens Fryske jongeren krije sy oer tema's lykas antykonsepsje, fuortplanting, soa en it bûten de grinzen gean fan seksueel gedrach minder foarljochting as yn de rest fan Nederlân. De GGD wol yn petear mei de skoallen om harren te stypjen by it jaan fan foarljochting.
Sjenant
Ut it ûndersyk docht ek bliken dat Fryske jongeren it sjenant fine om kondooms te keapjen. Jongeren dy't langere tiid seks hawwe mei deselde partner hâlde meastentiids op mei it brûken fan kondooms. Yn tsjinstelling ta de rest fan Nederlân docht út it ûndersyk net bliken dat jongeren mei in legere oplieding earder oan seks begjinne as jongeren mei in hegere oplieding.
Konservativer
Jongeren mei in legere oplieding yn Fryslân binne konservativer yn harren tinken oer seks en negativer oer homoseksualiteit. Fan de Fryske famkes dy't twongen waarden ta seksuele hannelingen, krige mar 7 prosint help fan in húsdokter as helpferliener, lanlik wie dat 19 prosint.


title: Sâlt struie yn de simmer? Mooglik yn Boalsert

maintext: It klinkt apart, mar de gemeente Súdwest-Fryslân tinkt nei om mei de hege temperatueren fan de lêste dagen sâlt te struien op de diken. It giet om plakken dêr't krekt in nije slytlaach oanbrocht is, lykas op it asfalt fan de Snekerstraat en de Harlingerstraat yn Boalsert.


description: It barde ferline jier maaie yn Heech.

title: Boete foar hûn yn waarme auto

maintext:
In 57-jierrige ynwenner fan It Hearrenfean hat fan de rjochter in boete krigen fan 375 euro omdat er syn hûn yn in waarme, ôfsletten auto achterlitten hie. Dit barde ferline jier maaie yn Heech, doe't it sa'n 24 graden wie.
De auto stie yn de folle sinne en omstanners seagen dat it bist it waarm hie. Se sprutsen de plysje oan. Dy troffen de eigener eefkes letter. De man sei dat syn hûn heechút tweintich minuten yn de auto sitten hie. Neffens de rjochter wie dat langer en wie it yn de auto flink waarm wurden. De eigener wie freed net op de sitting.


description: De hjitte dy't yn de toer hinget makket it foar de dielnimmers te gefaarlik, fynt de organisaasje.

title: De Amelander Vuurtoren Run giet dit jier net troch

maintext: De Amelander Vuurtoren Run, dy't alle jierren op it eilân hâlden wurdt, giet moandei net troch. Neffens de organisaasje is it noch te waarm yn de fjoertoer. It risiko foar de sûnens fan de dielnimmers is dêrtroch te grut.


title: Spoarleaze Roemenen krije straf foar sabotearjen pinautomaat

maintext:
De manlju hiene dûbeldsidige tape yn de ynfiergleuf oanbrocht en in lytse kamera brûkt om pinkoaden ôf te sjen.
In man dy't pinne woe, krige syn pas net werom. Hy hie yn de omjouwing in man omhingjen sjoen. Ek in buertbewenner hie de twa fertochten sjoen en belle de plysje. Doe't dy de fertochten oppakte, fûnen se yn harren auto tape en ark.


description: Wat driuwt de Lekkumer om mei te dwaan oan de Norseman yn Noarwegen? "Ik soe liege as ik sis dat ik der net tsjin op sjoch."

title: Hielke Nienhuis docht mei oan ien fan de swierste triatlons fan de wrâld

maintext:
Om't de maraton dy't de dravers de lêste 42,2 kilometer ôflizze moatte sa gefaarlik is, moat der de folsleine rûte in begleieder wêze dy't mei dy mei giet. Foar Hielke is dat syn frou Marja. "Een enorme verantwoordelijkheid", sa seit se sels. "Het maakt het extra spannend, maar ook mooi omdat je het echt samen doet."
Der leit ek in oare taak foar Marja. As de temperatuer fan it wetter sá kâld is dat de atleten harren wetsuite sels net útkrije kinne, dan moat Marja yn aksje komme. "Gelukkig hebben we dat kunnen oefenen."
Neffens trainer Veenstra is Hielke klear foar de Norseman. "Seker de berch op it ein sil dy konfrontearje mei dysels. Ik tink dat Hielke hiel sterk yn 'e kop is. De swierste triatlon folbringe is net eat dat je samar efkes dogge. As je dat kinne, dan binne je echt in baas."


description: De gemeente wiist de ferhierders derop dat foar de húsfêsting tenei in fergunning nedich is. Nei de fakânsje sille se yn petear.

title: Waadhoeke skriuwt húsfêsters fan arbeidsmigranten oan

maintext: Earder dit jier hat de nije gemeente it belied fan de trije âlde gemeenten It Bilt, Frjentsjerteradiel en Menameradiel harmonisearre. Dat belied giet oer de húsfesting fan arbeidsmigranten út lannen as Poalen en Grikelân. Mei it belied wol Waadhoeke foarkomme dat de arbeidsmigranten allegearre byinoar yn ien strjitte wenje, want dat is neffens de gemeente net goed foar de yntegraasje. Ut it doarp Berltsum kamen earder klachten oer it húsfestjen fan arbeidsmigranten 'op ien bult'. Ek yn Easterbierrum wienen der soargen oer de konsintraasje fan arbeidsmigranten op guon plakken.


description: By de brân wiene gjin minsken yn ít hûs oanwêzich. De bewenners fan de omlizzende wenningen stiene gau bûten op strjitte.

title: Rychjeswenning brândt folslein út yn Tytsjerk

maintext:
De bewenners fan de omlizzende wenningen stiene gau bûten op strjitte. By de brân kaam in soad reek frij. Nei in goed healoere dwêsten waard it sein 'brân master' jûn.
De oarsaak fan de brân is noch ûnbekend. De bewenner fan it útbrânde hûs kriget help fan stichting Salvage.


description: In jier lyn woenen de Utrechters de spits ek al ha, mar doe gie it net troch. Veerman hat noch in kontrakt foar in jier.

title: FC Utrecht kloppet wer oan by Hearrenfean foar Henk Veerman

maintext: FC Utrecht hat him wer meld foar Henk Veerman by Sportklup Hearrenfean. De klup besocht ferline jier de spits ek al oan te lûken, mar dat slagge doe net. Veerman hat no noch in kontrakt foar in jier. Utrecht siket in nije spits as Cyriel Dessers fuort giet.


description: De plysje hat op meardere plakken ynfallen dien. Der is beslach lein op ûnder oare administraasje, kontant jild en weardefol guod.

title: Fiif Friezen lykje spil yn grut drugsnetwurk

maintext:
De plysje kaam de fertochten op it spoar nei oanlieding fan anonime tips. Hjiryn waard sein dat de fiif fertochten harren mooglik dwaande hâlden mei himptylt en it fasilitearjen fan himptylt. Dêrnjonken kamen de nammen fan de fertochten ek nei foaren yn oare ûndersiken. Dit wie foar it spesjale himpteam fan de plysje Noard-Nederlân genôch reden om dizze groep spesifyk te ûndersykjen.
Fasilitêr
Ien fan de panden dy't de plysje yn it each hie wie in bedriuwspân oan de Cereswei yn Ljouwert. Al gau waard dúdlik dat der fanút dit gebou apparatuer en oar guod levere waard wêrmei't in himpkwekerij opset wurde koe. Sa is materiaal weromfûn by de grutte himpfabryk yn Foxhol dat mooglik út Ljouwert komt. Mar der waard ek oan oare plakken yn Noard-Nederlân levere.
De fertochten hiene ûnder oare filters, stoppekasten en groeimiddel op foarried. De plysje neamt it in 'gruthannel' foar himpkwekers.


description: Trije stjerren foar "in dreech stik op in toplokaasje".

title: Resinsje: Altyd Seumer: in oade oan it prachtige lânskip fan It Bilt

maintext:
Kloften minsken rinne op de seedyk by Swarte Haan op dizze prachtige simmerjûn. Se binne ûnderweis nei in stik lân deun oan 'e seedyk foar it lokaasjeteäterstik Altyd Seumer. It stik fan regisseuse Sjoeke-Marije Wallendal is in unike kombinaasje fan opera, grutte lânboumasines en fansels de prachtige omjouwing.
Altyd Seumer fertelt op in opera-achtige wize in alternative skiednis fan de Biltkers en harren tradysjonele bân mei de ierappels. Basearre op it epos fan Willem van Haren (yn it stik spile troch Jan de Vries) mei eleminten fan de Frânske film 'La cinquième saison'. De haadrolspilers fertelle foar it grutste part op sjongende wize harren ferhaal en motivaasje. Dochs giet it hjir net om in musical.
It is bysûnder om grutte nammen as Albert Bonnema en Marjolein Ley oan it wurk te sjen. Dochs sille de dissonante klanken en ritmysk ûngewoane maten net foar elkenien noflik te hearren wêze. It makket it stik dreger.


description: Tongersdei liet de provinsje dizze brêgen yn ferbân mei de ekstreme hjitte slute, omdat it iepen- en tichtgean fan de brêgen muoisum gie.

title: Alle provinsjale brêgen yn Fryslân wer yn gebrûk naam


description: Karbidsjitte mei diseltanks fan 2.500 liter. Foar karbidssjitteam Sint-Nyk wie it elk jier tradysje, mar dêr komt no in ein oan.

title: Tenei gjin grutte karbidkanonnen mear yn De Fryske Marren

maintext:
De ein fan karbidsjitten yn De Fryske Marren siet der al oan te kommen, mar it is no echt klear. Karbidsjitteams meie gjin diseltanks mear brûke fan bygelyks 2.500 liter.
"Door aangepaste regels kunnen we de traditie in standhouden en tegelijkertijd ook de veiligheidsrisico's en overlast beperken", aldus boargemaster Fred Veenstra. Dêrneist wiist de gemeente allinnich lokaasjes bûten de beboude kom oan dêr't sketten wurde mei, mei in minimale ôfstân fan 75 meter oant de bebouwing.


description: In gesin yn in boatsje is snein bot skrokken, doe't in Ljouwerter in Cobra 6-fjoerwurkbom nei it boatsje smiet.

title: Ljouwerter smyt Cobra 6-fjoerwurkbom nei boatsje mei gesin

maintext:
In 35-jierrige Ljouwerter is snein oanhâlden nei't hy in Cobra 6-fjoerwurkbom nei in boatsje smiten hie. In gesin mei twa bern lei mei it boatsje oan by de Nijewei, doe't se in hurde knal hearden. De bern skrokken bot en rekken oerémis. Doe't de heit de Ljouwerter op syn gedrach oanspruts, ûntstie der rûzje.
De plysje helle de fjochtersbazen útmekoar en hâld de Ljouwerter oan. De man sit noch fêst foar fierder ûndersyk. Neffens de plysje hat in Cobra 6 deselde krêft as in granaat.
In 49-jierrige Ljouwerter dy't him mei de oanhâlding bemuoide en derby in plysjeman fêstpakte, is ek oanhâlden. De man moat him op 26 novimber by de plysjerjochter melde.


description: De kening en prinses Beatrix binne op sneontejûn 8 septimber oanwêzich by de premjêre fan de muzyk- en teäterfoarstelling De Stormruiter yn it WTC Expo yn

title: Kening Willem-Alexander by premjêre De Stormruiter

maintext:
Yn jannewaris joegen de kening en de keninginne it offisjele startskot foar Kulturele Haadstêd. De Stormruiter is in foarstelling oer de striid fan de minske tsjin it wetter. It skript is basearre op de njoggentjinde iuwske novelle 'Der Schimmelreiter' fan Theodor Storm.
Prinses Beatrix is in grut leafhawwer fan it Fryske hynder, en se hat dan ek meardere kearen al by de jierlikse keuring fan de Koninklijke Vereniging Het Friesch Paarden-Stamboek west.
Fryske hynders
Der dogge hûndert Fryske hynders mei. De gearstalling en rezjy is yn hannen fan Jos Thie.


description: Us kollumniste Hilda Talsma is mei de jierren miskien net sa dapper mear, mar bang om âld te wurden is se perfoarst net.

title: Kollum: "Moedich"

maintext:
Op 'e Iselmar sylden wy heech oan 'e wyn. Ik siet by it helmhout en Jelle by de fok. Wy moasten gauris troch de wyn en gongen hiel skean. It wie sa swier! Ik siet op it achterdek en drukte mei de skonken it helmhout fuort. Ik hie mear krêft yn 'e skonken as yn 'e earms en sa fleagen wy nei Makkum.
Jelle wie dweiltrochwiet en ik wie út myn broek skuord. Dêr baalde ik noch it meast fan. Dat it eins hiel ûnferwantwurde west hie om nei Makkum te silen mei sok waar, ha ik my net in tel drok om makke en dat we sa skean giene ek net. Ik ha net ien kear benaud west dat we omgean soene. Ik wie ek in pear wiken sylmaat by him op in tsjalk en doe krige ik de tomme tusken de lier. Dat wie net fijn en jûns krige ik koarts.
Ik seach dat ik in streek op myn earm hie dy't fan myn tomme nei boppe rûn, oant ik net fierder sjen koe, omdat de mouwe net heger koe. Ik bin betiid op bêd gien en de oare deis wie ik wer topfit. Mar doe't ik oan dek siet te praten mei in gast, skrok ik al. Wy hiene in groep Dútske ferpleechsters oan board en ik fertelde oer de koarts en de streek oer myn earm.
Se sei dat ik wierskynlik bloedfergiftiging hie en dat soks hiel min ôfrinne kin. Mar dat wist ik net dus ik ha der ek net in tel oer yn sitten. Dat ik my no earder drok meitsje as doe, komt omdat ik mear wit. Ik bin wizer wurden dus no't ik mear oer it silen wit, soe ik yn alle gefallen in swimfest omdwaan ûnder sokke omstannichheden. En krij ik werris in reade streek op myn earm, dan soe ik as de bliksem de dokter belje.
Dêr komt by dat ik geandewei de rit ek mem wurden bin. Doe't ik bemanning op it skûtsje wie, wie ik noait bang as we skean giene. Mar as we mei de bern sylden en it hurd waaide, dan fielde ik my hiel ûngelokkich. Mei it hynderriden krekt sa, dat doarde ik ek net mear. It is net handich om eat te brekken as je lytse bern hawwe en doe waard de eangst om fan it hynder te fallen ynienen in stik grutter.
Ik kin skoften wekker lizze omdat ik my fan alles yn 'e holle helje oer situaasjes dy't noait barre, mar as der echt wat is, dan bliuw ik meastal wol rêstich. En no 't de bern grutter binne, bin ik wol wer wat flinker mar tagelyk ek âlder. Ik stap sa op in skûtsje mei hurde wyn of op in hynder sûnder seal allinnich net sûnder swimfest, cap, lêsbril, toskestokers, multyfitamine en magnesiumoalje foar de stramme spieren.
Mar bin ik bang om âlder te wurden? Echt net! Kom mar op en dan sil ik sjen litte hoe moedich oft ik noch bin. Twa wiken nei it doarpsfeest en in sesje by de fysioterapeut doar ik soks wol wer te sizzen."


description: Bas Veenstra is de earste spiler dy't syn hantekening ûnder in kontrakt sette. Hy komt oer fan in Spaanske ploech

title: Coach Van den Bosch bliuwt by Aris, Veenstra earste nijkommer

maintext:
De klup en Van den Bosch hawwe in oerienkomst sletten foar ien seizoen. De coach is op it stuit noch dwaande mei it gearstallen fan it team fan takom jier. Bas Veenstra is de earste spiler dy't syn hantekening ûnder in kontrakt setten hat. De 23-jierrige forward komt oer fan in Spaanske ploech.
Veenstra nimt it plak oer fan Niels Bunschoten, dy't nei it bûtenlân giet. Njonken Bunschoten nimme ek Valentijn Lietmeijer en Nate Kratch ôfskied fan Aris.


description: Der is benammen ferlet fan 'algemiene' frijwilligers en minsken dy't meihelpe wolle by de matrasse-domino.

title: LF2018-kettingevenemint 8ste dag kin noch in soad frijwilligers brûke

maintext: It LF2018-evenemint 8ste dag, dat takom snein plakfynt yn de Ljouwerter binnenstêd, kin noch in soad frijwilligers brûke. By 8ste dag wurkje tsientallen projekten mei elkoar oan in fiif oeren duorjende kulturele en sosjale kettingreaksje. Alle skeakels hawwe in eigen plakje op de rûte, en wurde yn beweging set troch de foarige skeakel.


description: Foarsitter Ger Jaarsma fan makelersferiening NVM leit ûnder fjoer.

title: Wenningmakelers wolle dat foarsitter Ger Jaarsma opstapt

maintext:
Wenningmakelers fan de NVM wolle dat foarsitter Ger Jaarsma út Ljouwert opstapt. Der is binnen de makelersorganisaasje in machtsstriid geande, skriuwt it Financieele Dagblad. De makelers ha ein maaie it fertrouwen yn Jaarsma opsein. De moasje wurdt stipe troch alle 27 ôfdielingsfoarsitters Wonen, dy't tegearre sa'n 3600 fan de 4000 NVM-leden fertsjintwurdigje.
Yn in brief stiet in hurd oardiel oer de eardere direkteur fan de Nederlânske Kredytbank. Hy wurdt ûnbetrouber neamd, soe gjin ynformaasje diele en allinnich syn eigen belang tsjinje. De NVM soe boppedat allinnich mei de eigen organisaasje dwaande wêze en net mei it belang fan de leden.


description: Neffens Betaalvereniging Nederland koe der net ôfrekkene wurde mei in Maestro-pinpas. Dat probleem spile ek yn oare lannen.

title: Lanlinke pinsteuring soarge ek yn Fryslân foar problemen

maintext:
Ek yn Fryslân ûnderfûnen minsken tongersdeitejûn problemen mei it pinnen. Wa't in Maestro-pinpas hie, koe net ôfrekkenje yn bygelyks winkels, hoareka of by tankstasjons. Dat probleem spile net allinne yn ús provinsje, mar ek yn de rêst fan Nederlân en yn oare lannen koe der net pind wurde.
De measte banken, wêrûnder ING, ABN Amro en Rabobank jouwe Maestro-passen út. Minsken mei in pinpas fan it konkurrearjende Visa ûnderfûnen neffens de Betaalvereniging gjin problemen.
Om 21.00 oere hinne wienen de problemen ferholpen.


description: It barde tusken De Lemmer en De Jouwer, ta hichte fan de Tsjûkemar. Mei it bergjen stie der even in file.

title: Auto mei oanhinger oer de kop op A6

maintext:
Op de A6 by de Tsjûkemar is in auto mei in oanhinger oer de kop rekke. Dat barde yn de noardlike rjochting, dus tusken De Lemmer en De Jouwer.
De rjochterrydstripe wie ticht om de auto te bergjen en dêrtroch stie der even in file.


description: Mear as 10.000 haakte tekkens en yn twa dagen tiid mear as 15.000 besikers op Park Vijversburg by Tytsjerk.

title: Haakte tekkens op Park Vijversburg grut sukses

maintext: De tekkens wurde moandei opromme en werombrocht nei de opslach oan de Snekertrekwei yn Ljouwert. De kommende tiid sil in 'goeie doelen stichting' dwaande om de tekkens ûnder te bringen by tal fan organisaasjes. De organisaasje sjocht tefreden werom op it evenemint. ''We hiene yn it foar tocht oan tusken de 5.000 en 10.000 besikers, dus dit is fantastysk. Boppe-al wie it de bedoeling dat minsken inoar fia it projekt fine soene en dat is goed slagge'', seit projektlieder Peter Teitsma.


title: Tristan Bangma wint sulver by wrâldbeker Emmen

maintext: Paralympysk hurdfytskampioen Tristan Bangma hat snein in sulveren medalje behelle yn de weiwedstriid by de wrâldbeker hurdfytsen yn Emmen. De Donkerbroekemer einige tegearre mei syn piloat Cor van Leeuwen as twadde efter in oar Nederlânsk duo. Earder dit wykein waard Bangma al sechsde yn de tiidrit.


description: De man waard yn juny oppakt op fertinking fan ûntucht mei in 15-jierrige jonge yn de stêd Kathmandu.

title: Oanhâlden bernepsychiater út Makkingea bliuwt fêstsitten yn Nepal

maintext:
Fierder is besletten dat in plysjeman, dy't net by it ûndersyk belutsen is, tegearre mei de rjochter-kommissaris de kompjûter fan de man besjen sil. Se sille neigean oft dêr ek berneporno op te finen is. Medyske gegevens fan kliïnten bliuwe geheim, sa lit in wurdfierder fan it lanlik parket witte.
Yn Fryslân hat de bernepsychiater wurke by ûnder oare Therapeuticum op De Jouwer, in sintrum foar psychyske en psychososjale help oan bern en jongerein. Dêr wiene se bot skokt troch de arrestaasje fan de man.


description: Nei de oertsjûgjende oerwinning sneon yn de haadrace yn it Hongaarske Mogyoród einige Nyck de Vries snein yn de sprintrace op it sânde plak.

title: De Vries sânde yn sprintrace Formule 2 fan Hongarije

maintext: Op de Hungaroring moast De Vries, troch syn sege fan sneon, fan it achtste plak ôf begjinne. Hy klom yn de race op nei it it fyfde plak, mar koe dat net fêsthâlde. As sânde kaam er úteinlik oer de streek. Dêrmei stiet de koereur út Twellingergea op it stuit fjirde yn it klassemint.


description: It gebiet om it stadion hinne wurdt oan it begjin fan de middei frijjûn.

title: Gjin bom by Abe Lenstra Stadion, ûndersyk klear

maintext:
Der is gjin bom oantroffen by it Abe Lenstra Stadion, dat makke de plysje niiskrekt bekend. It stadion en de gebouwen dêr fuort njonken wurde oan it begjin fan de middei wer frijjûn.
Woansdeitemoarn betiid kaam der by it stadion fan Sportklup Hearrenfean in bommelding binnen. Fuort dêrnei waarden it stadion en de bedriuwen der flak omhinne ûntromme. De plysje hat ûndersyk dien mei speurhûnen en in bomferkenner. Der is noch neat bekend oer in mooglik motyf of in fertochte.


description: De 18-jierrige spits út Haskerhoarne skoarde en joech in assist yn de oefenwedstriid tsjin Japan. It duel yn Groesbeek einige yn in lykspul: 2-2.

title: Kalma fan SC Hearrenfean wichtich foar Oranje ûnder 20

maintext:
Nederlân kaam yn de earste helte op efterstân troch in goal fan Riko Ueki. Fiif minuten foar it ein fan de wedstriid skoarde Kalma út in frije traap.
Dêrnei wie it noch net klear. Japan kaam opnij op foarsprong. Diskear wie it Fuka Kono. Yn de ultime slotfaze makke Nederlân dochs noch wer lyk. Kalma kopte in lange bal troch op Joëlle Smits dy't de einstân bepaalde.


description: Ferkear kin net oer de Hôflânsbrêge yn Grou. De lagers binne stikken en moatte ferfongen wurde.

title: Hoflânsbrêge yn Grou stikken, fjouwer wiken opkeard foar ferkear

maintext:
De Hôflânsbrêge yn de J.W. de Visserwei yn Grou is fjouwer wiken lang opkeard foar al it ferkear. De brêge stiet iepen, skipfeartferkear kin der dus wol gewoan troch.
De haadlagers fan de brêge binne stikken en moatte ferfongen wurde, sa meldt de gemeente Ljouwert. It defekt is tongersdei nei foaren kaam by in kontrôle troch de technyske tsjinst. It ferkear wurdt mei buorden omlaat.


description: De spits spile de ôfrûne sân seizoenen foar Cambuur en makket no de oerstap nei de treddedifyzjonist.

title: Martijn Barto spilet takom seizoen foar ONS Snits

maintext: Barto koe ek nei klups út it bûtenlân en de earste difyzje, mar kiest dus foar ONS Snits. By de klup út de tredde difyzje komt er ûnder oaren Ale de Boer en Frits Dantuma wer tsjin. Mei De Boer spile Barto earder by Harkemase Boys en Dantuma wie ien fan syn âld-ploechgenoaten by Cambuur.


description: Omstanners hawwe yn Balk in man en frou út de Luts helle. Se wiene der mei de auto yn riden.

title: Alder stel mei auto yn de grêft yn Balk

maintext: Yn Balk binne in man en in frou mei de auto de grêft yn riden. Hoe't dat barre koe, is net dúdlik.


description: In man út Feanwâlden moat trije moanne de sel yn. Hy gie fierstente hurd mei de auto en ried in fytser oan.

title: Selstraf foar feroarsaakjen deadlik ûngelok yn Ljouwert

maintext:
Neffens de plysje ried de man tusken de 82 en 84 kilometer yn 'e oere, wylst op de dyk 50 kilometer yn 'e oere tastien is. In pear oeren foar it ûngelok hie er kokaïne brûkt.
By de sitting joech de Feanwâldster oan dat er net yn de gaten hie, dat er sa hurd ried. De plysje konstatearre nei it ûngelok ek dat de snelheidsmeter fan syn auto net wurke. Neffens de plysje hie it ûngelok foarkaam wurde kinnen, as de man him oan de maksimum snelheid hâlden hie.
Tsjin de man wie fiif moanne selstraf easke. De rjochter hat him in legere straf oplein, omdat er in blanko strafblêd hat en troch it ûngelok syn wurk kwytrekke is. Wol hat er in proeftiid fan twa jier krigen en mei er in jier lang net autoride.


description: Hielendal wis dat se gas winne sille út de Noardsee-boaiem boppe Skiermûntseach, binne se noch net. Dochs hat gaswinbedriuw Oranje-Nassau Energie al wol in

title: Gaswinbedriuw wol fergunning gaswinning yn Noardsee boppe Skiermûntseach

maintext: It gaswinbedriuw Oranje-Nassau Energie wol de gaswinning yn de Noardsee boppe Skiermûntseach mooglik trochsette. It bedriuw hat nei in slagge proefboarring in fergunning oanfrege. It bedriuw seit der wol by dat it noch net hielendal wis is dat der gas út de boaiem helle wurdt. Der wurdt noch ûndersyk dien nei hoefolle gas der yn de boaiem sit.


description: De beneaming jildt foar oardiel jier. Yn dy tiid moat Van Klaveren sorgje foar politike stabiliteit op it eilân.

title: It Amelân krijt Gerard van Klaveren as waarnimmend boargemaster

maintext: Kommissaris fan de Kening Arno Brok hat Gerard van Klaveren tiisdei beneamd ta waarnimmend boargemaster fan It Amelân. De beneaming jildt foar oardel jier, yn dy tiid moat Van Klaveren soargje foar politike stabiliteit op it eilân. Mocht dat ein takom jier noch net slagge wêze, dan sil der wachte wurde mei de proseduere foar in Kroanbeneamde boargemaster.


description: De Ljouwerter liet yn april dit jier syn spultsje sjen oan in 16-jierrich famke en in plysjeman yn boarger.

title: Ferplichte behanneling foar man dy't spultsje sjen lit oan famke

maintext:
In 51-jierrige Ljouwerter is moandei troch de plysjerjochter feroardiele ta in wurkstraf fan 80 oeren ûnder betingst om't de man yn april syn spultsje sjen liet oan in 16-jierrich famke. Njonken de wurkstraf moat de man him ferplicht behannelje litte en komt hy ûnder tafersjoch fan de reklassearring.
De man stie op 10 april mei syn spultsje yn de hân by in bushalte oan de Aldlânsdyk. Neist it famke fan 16 jier, seach ek in plysjeman yn boarger dat. Nei in koarte efterfolging koe dy de man oanhâlde. De man ferklearre dat hy himsels al 10 jier lang yn it iepenbier befredige. De man sels fûn de oanjefte oerdreaun.


description: It opliedingssintrum hat der fertrouwen yn dat se op 1 july 2021 mei de opliedingen starte kinne yn it nije stadion.

title: Realisaasje nij Cambuurstadion tichterby: Friese Poort docht mei

maintext: ROC Friese Poort docht mei oan de realisaasje fan it WTC-gebiet en it Cambuurstadion. It opliedingssintrum hat der fertrouwen yn dat se op 1 july 2021 starte kinne mei de opliedingen yn it nije stadion. Friese Poort hat ôfspraken makke mei de Stadion Ontwikkeling Cambuur en de gemeente Ljouwert oer it heljen fan 1 july 2021 as uterste opleverdatum. Dielname fan Friese Poort is wichtich foar it trochgean fan de plannen.


description: De auto dêr't beiden yn sieten, bedarre troch noch ûnbekende oarsaak op de sydkant yn de berm. Ien rydbaan waard tydlik ôfsletten.

title: Twa ferwûnen by autoûngelok op N31 by Marsum

maintext: By in ûngelok op de N31 by Marsum binne sneontemiddei twa minsken ferwûne rekke. De auto dêr't beiden yn sieten, bedarre troch noch ûnbekende oarsaak op de sydkant yn de berm.


description: By syn ôfskie fan de gemeente It Amelân is boargemaster Albert de Hoop freed beneamd ta Ridder yn de Oarder fan Oranje-Nassau.

title: Boargemaster Albert de Hoop riddere by syn ôfskied fan It Amelân

maintext:
Belutsen boargemaster
Kommissaris Brok neamde boargemaster De Hoop in belutsen boargemaster, dy 't troch syn entûsjasme in soad minsken my krigen hat en dêrtroch in soad op It Amelân berikke koe. It is suver wis dat it eilân yn 2020 klimaatneutraal is, ûnder oare mei tank oan in grut sinnepark. Ek sette er him yn om de gefaren oan de noardkante fan de eilannen foar de skipfeart te beheinen. Under syn lieding kaam der in formele gearwurking tusken alle Waadeilannen.
De Hoop naam ferline jier it beslút om nei twa amtsperioaden op te hâlden op it eilân. Yn syn plak komt foarearst in waarnimmend boargemaster. Ynkoarten is bekend wa 't dat wêze sil.
KIMO
De Keninklike ûnderskieding hat De Hoop net allinne foar syn wurk as boargemaster krigen, mar ek foar alle oare aktiviteiten dy 't er hjirnjonken die. Sa wie er jierrenlang foarsitter fan de ynternasjonale miljeuorganisaasje KIMO, dêr 't 140 gemeenten yn 70 lannen by oansletten binne.


description: Cambuur hat sneontemiddei in oefenwedstriid tsjin Almere City mei 2-0 wûn. De goals waarden makke troch Karim Rossi en Rutger Etten.

title: Cambuur wint oefenwedstriid tsjin Almere City

maintext: Yn de earste helte spile Cambuur mei de nije oanwinsten Mous, Sambissa, Schindler en Ciganiks. Cambuur wie better, krige ek wol kânskes, mar in goal siet der lang net yn. Dochs giene de Ljouwerters mei in foarsprong it skoft yn. Oanfaller Karim Rossi koe de 1-0 meitsje nei in fout yn de ferdigening fan Almere City.


description: Kin it bestjoer gjin nije bestjoersleden fine, dan giet it doarpshûs yn septimber ticht. Dêrom dogge se in twingende oprop.

title: Sluting driget foar doarpshûs De Nije Warf yn Wâlterswâld

maintext:
As it doarpshûs yndie harren doarren slut, sil dat gefolgen ha foar tal fan ferieningen yn it doarp. Dy ha dan gjin ûnderkommen mear.
Foarsitter Marten Faber fan doarpshûs De Nije Warf sit al mear as tsien jier yn it bestjoer, wylst de statuten sizze dat in termyn mar trije jier is. Omdat it al jierren dreech is om nije minsken te finen, is Faber trochgien. No set hy der dochs echt in punt achter.


description: It wie 37 graden op it stuit dat de plysje it hynder út de trailer helle. Dy stie oan de Lijnbaan yn de folle sinne parkearre.

title: Plysje befrijt hynder út waarme trailer op De Lemmer

maintext:
Nei it iepenjen fan de trailer skrokken de aginten fan de waarmte binnen. It hynder switte bot en wie hiel ûnrêstich. Der wie ek gjin drinkwetter beskikber foar it bist.
Op it plysjeburo hat it hynder in ferfrissende dûse krigen en koe it efkes goed drinke.
De eigener kaam nei sa'n healoere by it plysjeburo om syn hynder wer op te heljen. Der is proses-ferbaal opmakke foar it net goed fersoargjen fan it hynder.


description: Troch de drûchte is der op guon plakken yn de provinsje net genôch oerflaktewetter beskikber en dus nimt de brânwacht foarsoarchsmaatregels.

title: Fryske brânwacht set út foarsoarch ekstra wetter klear

maintext: Sa is der bygelyks op Skylge in ekstra tankwein fol wetter delsetten en is op Flylân in sânkontener mei wetter folle. De brânwacht kriget boppedat in soad stipe fan leanbedriuwen, dy't mei it each op eventuele kalamiteiten ek ekstra wetter klearsetten ha.


description: Mooglik sitte der rêsten fan goed twatûzen jier âld ûnder de grûn.

title: Archeologysk ûndersyk by sloopt Boumapân yn Snits los

maintext: Archeologen binne woansdei los gien mei it ûndersyk op it plak fan it eardere Boumapân yn Snits, oan de râne fan de binnenstêd. It is neffens de ûndersikers in unike kâns, om' it by it plak is dêr't earder de Oosterpoort stie.


description: De brêge giet oer it Van Harinxmakanaal en wurdt net betsjinne fanwege de maleur. Der komt in nije brêge by Dronryp, mar dêroer binne soargen.

title: Brêge Dronryp is wer stikken en bliuwt foarearst ticht

maintext: De brêge oer it Van Harinxmakanaal by Dronryp is op 'e nij stikken. Fanwege de maleur wurdt de brêge net betsjinne.


description: Woansdeitejûn hawwe monteurs opnij dwaande west om de steuring te ferhelpen.

title: Problemen mei brêge Burgum lykje no foarby te wêzen

maintext:
It docht bliken dat in sensor net goed ôfsteld is. Dêrtroch geane de slachbomen net wer iepen as de brêge iepen west hat. Dy sensor wurdt no bysteld en neffens haad-oannimmer Piet van Krimpen is it probleem dan oplost. ''Garanties kan ik niet geven, maar het is voor 99 procent zeker dat het nu is opgelost.''
De steuring fan de Burgumerdam soarget de lêste moannen foar grutte frustraasje. Burgumers, automobilisten en helptsjinsten hawwe skjin harren nocht. Der hat dizze wike noch oerlis west om ûnder oaren in needsenario te bepraten. Sa soene der mooglik bussen ynset wurde om de minsken om Burgum hinne te ferfieren, mocht de brêge wer net goed funksjonearje. Dat liket no net nedich, hopet Willem de Boer fan de provinsje. ''We binne wiis dat it no oplost is, as we de oannimmer leauwe meie.''


description: "Der binne in protte nije keukens en auto's by kaam, mar foar de rest is it frij normaal bleaun."

title: Eastermar 'net feroare' troch Postcodekanjer

maintext:
"Kwa sfear is der neat feroare." "Minsken tinke dat ynwenners jaloersk binne op de persoanen dy't wol in priis wûn hawwe. Mar dat falt wol ta, elsenien gunt it inoar."
Op it doarpsfeest fan ôfrûne wykein wiene de Eastermarders iepen oer oft de Postcodekanjer ek wat feroare hat yn it doarp. Ek ynwenners sûnder priis jouwe oan it moai te finen dat de oar jild wûn hat. "Eltsenien wol fansels wat winne, mar eltsenien is ek likefolle wurdich. Dat hat neat mei jild te krijen." "Ik haw neat wûn, mar ik fyn it moai om te sjen dat in oar derfan genietsje kin."
It doarpsfeest waard neffens de doarpsbewenners krekt sa fierd as ôfrûne kearen. De Eastermarder lykje wol sunich te wêzen op harren jild, want ekstra rûntsjes of mear hamburgers wie der net by.


description: Meardere ienheden fan de brânwacht waarden oproppen om it fjoer te bestriden. By de brân kaam in soad reek frij.

title: UPDATE: Utslaande brân yn Spar yn Wynjewâld ûnder kontrôle

maintext: Yn Wynjewâld is tongersdeitejûn brân útbrutsen yn de Spar oan de Merkebuorren. In meiwurker fan de supermerk ûntduts de brân koart foar slutingstiid om 18.40 oere hinne yn it achterste diel fan it gebou. In oere letter waard it sein 'brân master' jûn.


description: Syn saak driget fallyt te gean, dêrom mei er fan de rjochter nei hûs. Justysje sjocht him as in 'saaklik partner' fan in eardere No Surrenderbaas.

title: Fryske fertochte No Surrender-saak mei nei hûs om saak te rêden

maintext:
De ûndernimmer (60) út Snits dy't neffens justysje in rol spile by ôfparsingen troch leden fan de motorbinde No Surrender is op frije fuotten. De man mei syn proses yn frijheid ôfwachtsje, hat de rjochtbank besletten. De man is eigener fan in bedriuw yn Drachten dat op it punt stiet om fallyt ferklearre te wurden. De man mei nei hûs om syn saak te rêden.
De Snitser waard yn desimber oanhâlden yn it hûs fan de eardere No Surrenderbaas Henk Kuipers yn Emmen. Hy is sels gjin lid fan de motorbinde, justysje sjocht him as in 'saaklik partner' fan Kuipers. Justysje ferwyt him dat er saaklike konflikten oplosse liet troch Kuipers. Sels seit er dat dat bot oerdreaun is.
Twa wiken lyn wiisde de rjochtbank in fersyk om frijlitting noch ôf omdat de fertinkingen tsjin de man te slim wiene. No't syn saak fallyt driget te gean en fjirtich húshâldens troffen driigje te wurden, mei er nei hûs om fan alles te regeljen. Hy mei yn de tuskentiid gjin kontakt sykje mei Kuipers of oare (eks-)No Surrenderleden.


description: Grutte soargen yn it basisûnderwiis. It nije skoaljier liket yn te gean mei in tekoart fan hast 1300 masters en juffen.

title: Basisskoallen moatte skreppe om personiel te krijen

maintext: Basisskoallen moatte skreppe om nei de fakânsje genôch minsken foar de klasse te krijen. Dat blykt út ûndersyk fan de PO-Ried. Dat is de lanlike brânsj-organisaasje foar it basisûnderwiis. Op guon plakken yn it lân binne sels skoallen dy't no noch net witte oft de bern oer seis wiken wol in master of juf ha. Lanlik soe it gean om in tekoart fan hast 1300 learkrêften. Skoalbestjoerders meitsje har grutte soargen.


description: Klear mei de stúdzje, turner Epke Zonderland docht foar it earst sûnt 2015 wer mei oan de Europeeske kampioenskippen.

title: Epke Zonderland docht wer mei oan it EK turnjen

maintext: Turner Epke Zonderland nimt foar it earst sûnt 2015 wer diel oan de Europeeske kampioenskippen turnjen. De spesjalist op 'e rekstôk rjochte him de ôfrûne jierren op de Olympyske Spelen en it WK yn Montreal. Om't er no klear is mei syn stúdzje genêskunde en it EK dit jier pas yn augustus hâlden wurdt, sit dielname der no wol yn.


description: De stienmurd is neffens ûndersyk fan it bûn opklommen nei de top 3 fan predatoaren yn Fryslân.

title: Bûn Fryske Fûgelwachten wol maatregels fan provinsje tsjin stienmurd

maintext:
Ek de provinsje hat ûndersyk dwaan litten, mar de resultaten dêrfan binne noch net bekend. It bûn wol dat de provinsje dat sa gau as mooglik docht. De stienmurd hat in beskerme status yn Fryslân. Foarsitter Rendert Algra fan it BFVW wol dêroer prate mei de provinsje en deputearre Johannes Kramer. Hy freget him ôf oft de beskerme status noch wol ferantwurde is.
"As je sjogge nei it slachfjild ûnder de aaien en piken fan greidefûgels, moatte je je ôffreegje oft de beskerme status fan de stienmurd noch wol ferantwurde is", stelt Algra.
Hurde maatregels
"Wy geane derfan út dat ús befiningen oerienkomme mei de resultaten fan it eksperimint dat de provinsje dit jier opsetten hat bij Aldeboarn." Hy ferwachtet dat de provinsje goed op tiid foar it briedseizoen fan 2019 mei hurde maatregels komt om de greidefûgels te beskermjen tsjin de stienmurd.
Oare bekende predatoaren binne de swarte roek en de foks.


description: Neffens de striidbere Van Dijk is syn wurk noch net dien. "De oanfallen op de meiwurkersfoarsjenningen gean troch, lykas de striid dertsjin."

title: FNV-bestjoerder Anne van Dijk nei 39 jier mei pensjoen

maintext:
As bestjoerder wurke hy benammen yn Grinslân, mei ûnder oare de kartonyndustry yn syn portefúlje. Neffens de noch altyd striidbere Van Dijk is syn wurk noch hieltyd net dien. "De oanfallen op de wurknimmersfoarsjenningen gean troch, lykas de striid dêrtsjin."
It steurt Van Dijk dat it fakbûn yn guon gefallen opkomme moat foar rjochten út de foarige iuw. Nei't er mei pensjoen is, sil Van Dijk oan de slach as klachtekonsulint en kaderlid. Hy sil de kontakten op de wurkflier it meast misse.


description: Feike Holtrop is in oprjochte ambassadeur fan de hynstesport, want in libben sûnder Fryske hynders is foar him net kompleet.

title: Fol Fjoer! Feike Holtrop kin net sûnder Fryske hynders

maintext: Feike Holtrop fan Baaium sit op kop en earen yn de túchsport. Al 30 jier lang docht hy mei oan konkoersen yn alle mooglike farianten fan oanspanningen. Holtrop is in oprjochte ambassadeur fan de hynstesport, want in libben sûnder Fryske hynders is foar him net kompleet.


description: Stichting Haring & Hummus siket akteurs dy't meiwurkje wolle oan de lokaasjefoarstelling Eritreatown.

title: Akteurs socht foar lokaasjefoarstelling Eritreatown

maintext: It stik sil tusken 9 en 19 novimber opfierd wurde yn de Ljouwerter Oosterstraat. Om meidwaan te kinnen moatte minsken tusken septimber en novimber op moandeitejûn beskikber wêze om te repetearjen. De repetysjes fine plak by Tryater en letter op lokaasje. Underfining is handich, mar is gjin fereaske. Op de webside fan Haring & Hummus is alle ynformaasje oer Eritreatown te finen.


description: It radioprogramma Buro de Vries komt snein rjochtstreeks fanút Houtigehage. Hûndert jier lyn wie dat in earmoedich doarp. Hoe is dat no?

title: Omrop TIP: Buro de Vries siket it Houtigehage-DNA

maintext:
We sjogge ek nei hjoeddeistige saken. Der is bot ferlet fan nije wenningbou, mar it wol mar net op gong komme. We binne noch te gast by in camping achter 'it spekhûske fan de barbecue-gigant'. En we geane op syk nei in bysûndere ynwenner: Harry Harrewar.
Buro de Vries is der snein fan 11.00 oere oant 13.00 oere.


description: Keatser Laas Pieter van Straten krige goed fjirtjin dagen lyn in reade kaart. Hy hat no heard hoefolle wedstriden skorsing hy krijt.

title: Laas Pieter van Straten ien wedstriid skorst

maintext:
Van Straten krige 1 july by it haadklassekeatsen yn Harns in reade kaart. Hy keatste mei in want sûnder goed stimpel. Alle keatsers moatte mei in want keatse dy't goedkard is troch in wantekommisje fan it keatsbûn. De wantekommisje seach dat de want net goedkard wie en joech dat troch oan skiedsrjochter Marinus Grond. Dy joech dêrnei de reade kaart.
Van Straten gong der fan út dat syn want goed wie. Hy hie de want dyselde wike ophelle by wantemakker Reinder Triemstra. Yn 2010 waard der foar it lêst it reade kaart útdield yn de haadklasse oan Martijn Olijnsma.


description: Gjin heiten en memmen mear foar de klasse of bern dy't nei hûs stjoerd wurde. Sykteferfanging yn it basis- en spesjaalûnderwiis wurdt makliker troch in bes

title: Skoallen meie ynfallers faker ynsette sûnder dat dy in fêst kontrakt hoege te krijen

maintext:
It ferplicht oanbieden fan in fêst kontrakt nei in tal tydlike kontrakten soarget der op dit stuit foar dat skoallen by sykte lang net altyd in ferfanger ynhiere kinne. As needmaatregels wurde der dan somtiden klassen byelkoar set, âlden wurde optrommele om foar de klasse te stean of bern wurde nei hûs stjoerd. Mei it beslút fan de minister moat dat kommend skoaljier foarby wêze.
Jan Sijtsema fan de koepel fan kristlik ûnderwiis yn Fryslân is bliid mei it beslút. Neffens him hawwe de skoallen der lang foar stride moatten.


description: De Fryske sikehûzen wurkje sûnt ferline jier ek gear om te kommen ta in provinsjaal boarstkankersintrum. Dat moat yn 2019 klear wêze.

title: Fryske sikehûzen krije Roze Lintje foar goede boarstkankersoarch

maintext:
De sikehûzen yn Ljouwert, Snits, Drachten en op It Hearrenfean hawwe op 'e nij it Roze Lintje krigen fan de Borstkankervereniging Nederland. It lintsje stiet symboal foar goede boarstkankersoarch.
Mei it Roze Lintje kin de kwaliteit fan boarstkankersoarch yn Nederlân metten en mei elkoar ferlike wurde. De Fryske sikehûzen wurkje sûnt ferline jier gear om te kommen ta in provinsjaal boarstkankersintrum. Dat moat yn 2019 klear wêze. De diagnoaze kin dan yn de fjouwer sikehûzen plakfine. Alle operaasjes wurde yn it MCL yn Ljouwert dien.


description: De drûchte fan de lêste moannen is min foar de ierappels en dus ek foar de bouboeren.

title: Drûchte funest foar ierappels en finansjele strop foar bouboeren

maintext:
Poortinga kin it him net heuge wannear't it foar it lêst sa drûch west hat. Fan de âldere generaasje heart er wolris ferhalen fan de hite simmer yn 1976. Kwa drûchte komt dit jier yn de buert, seit er.
Sûnt april hat it net mear echt reind. In gelok by in ûngelok is dat it yn hiel Europa drûch is, sadat de eksport mooglik noch wat opleverje kin.


title: Minder hindernissen by hynstemaraton Driezum-Wâlterswâld

maintext:
De organisaasje fan de hynstedagen yn Driezum-Wâlterswâld hat tongersdei besletten it tal hindernissen by de hynstemaraton oan te passen. Dat fanwegen de hege temperatueren dy't freed ferwachte wurde. De wedstriid sil ferriden wurde oer de helte fan it eardere oantal hindernissen. Alle kombinaasjes sille de feardichheidsproef ride; derneist sille de ponnys alle even hindernissen ride, en alle hynders de ûneven hindernissen.
Ofrûne tiisdei naam de organisaasje fan de hynstedagen ek al maatregels fanwegen it waarme waar.


description: Blauwe disel is net oan te slepen. De iennige pomp fan Ljouwert hat de kapasiteit fertsienfâldige.

title: Benzinepomp fergruttet kapasiteit blauwe disel mei tsien kear

maintext: De gemeente Ljouwert is ek in grutte ôfnimmer, want de measte gemeentlike auto's ride op blauwe disel. De benzinepomp hat in ûndergrûnse tank fan 2000 liter. Der stiet der no ek in grutte giele tank fan 20.000 blauwe disel. Tamoil is de iennige benzinepomp yn Ljouwert dy't blauwe disel ferkeapet.


description: Trije stappers wiene sneintenacht yn Grou sa ferfelend, dat de plysje it trio oanhâlden hat.

title: Ferfelende stappers oanhâlden yn Grou

maintext:
De plysje yn Grou hat it sneintenacht drok hân mei trije stappers. It trio, in 39-jierrige frou en in 40-jierrige man út it doarp en in 26-jierrige man út Drachten, wie út in hoarekagelegenheid stjoerd. Op strjitte bleaune se ferfelend en woene se net nei de plysje lústerje.
Uteinlik hat de plysje it groepke oanhâlden. Mei in proses-ferbaal foar it fersteuren fan de iepenbiere oarder yn'e bûse, binne se letter nei hûs stjoerd.


description: De moannefertsjustering wie freed wol te sjen yn Fryslân, mar it wie dizich. By de Volkssterrenwacht yn Burgum wie it drok mei belangstellenden.

title: Moannefertsjustering te sjen yn Fryslân, mar wol dizich

maintext: Mar ek op de Westerseedyk by Harns wie in soad folk om it natuerferskynsel te oanskôgjen. It hichtepunt wie om healwei alven hinne. De totale fertsjustering duorre yn totaal sa'n oardel oere. Op 21 jannewaris takom jier is der wer in saneamde 'bloedmoanne'.


title: Pylgertocht einiget mei Pylgerfeest yn Sint-Jabik

maintext:
De lêste moannen koene ferskate etappen rûn en fytst wurde rjochting it Fryske pylgerplak Sint-Jabik. It hichtepunt wie woansdei, de nammedei fan de hillige Sint Jabik. In grut part fan de dielnimmers kaam oan yn Sint-Jabik en dit waard fierd mei in spesjaal Pylgerfestival.
Pylgermiel
Foar de Grutte Tsjerke stie in tinte dêr't de minsken in spesjaal pylgermiel ite koene. Oanslutend wie der in prosesje fan Sint-Jabik nei Swarte Haan, foar de gelegenheid omdoopt ta Finisterre. Hjir wie ôfrûne nacht it festival Nacht aan het Wad.


description: Op de igge, de oever foar de Lân fan taal folgers, fan jachtwerf Piersma oan De Skatting yn Heech stiet in keunstwurk. Gerrit Terpstra hat it makke. Hy is

title: Kollum: "Frisian Fountain Land"

maintext:
Piersma hat it foar it oare tige ienfâldich dien. In wettersûgerke yn De Syl, slankje der oan, en dan it útein fan dat slankje tusken de sân oseanen fan Terpstra fêstmeitsje oan in pealtsje. De stekker fan it pompke deryn en hupstee: it wetter spuitet moai omheech. In fountain, foar de Lân fan taal folgers.
Wêr't it wetter delkomt is de igge, de wâlskant foar de Lân fan taal geforderden. Dy rint wat skeef ôf, en sa streamt it wetter wer yn it wetter. Soks begripe se in Dokkum noch net, om't it dêr tuskentroch ek noch efkes iis wurde moat. Mar dit spuitet o sa moai. En hjir kin de oerheid ek neat fan sizze yn de drûge perioade dy't we no ha, it is bûtenwetter. Fryslân sûpt op 't heden ynienen 45 persint wetter mear as oars, dat komt fêst fan dy stedsfountains.
Wy bin de 13e seit Piersma grutsk. De alve dy't no yn de alve Fryske stêden te besjen binne, de lullefontein fan Henk de Boer en dan no dizze yn Heech. De Fryske Oseaanfountain of sa, dy't oanjout dat de Hegemers eartiids yn de hiele wrâld oer fiere seeën harren rikke iel útsutelen. In moai aardichheidsje, wat ek wol yn 2016 ûnstean kinnen hie. Mar no yn 2018 sit der in oar boadskip efter, en dêrom omtinken foar de fountain fan Heech yn dit rubrykje.
Sju, as Piersma syn mûle iepen docht komt der wat frustraasje út. Dat inkeld de stêden in fountain krigen ha, en dat der gjin rekken hâlden waard mei bygelyks de wettersterke doarpen, dy't hiel goedkeap oan wetter komme kinne en dêr't sa'n fountain seker as it sa droech is as no, wol op syn plak is. Mar no't dy sa simpel ûntstien is, kin we dochs folle mear hjir yn Fryslân. En as je mei Piersma trochprate hat er it al oer oeral sa'n ding. Wat moai. Sa ûntstie FFL. Frisian Fountain Land.
Doe wie it bier sawat op, dus ik gie nei hûs. Mar ik koe letter de sliep net mear krije. Wat in moaie gedachte wie dat. Stel je foar dat al dy doarpen yn Fryslân no sizze: ja we hienen it smoar wat yn dat der alve djoere fonteinen yn de stêden kamen, wylst wy soms ek fan dy moaie plakjes ha, dêr't bêst in fountain stean kin. En as we no sjogge dat der safolle minsken in mei grafitty bekladde wâlfisk of in fisk mei de bek fol sjampo besjen kinne en ek wolle. No dan kinne we de rûtes dochs wol útwreidzje. Want jonges, wy lizze ommers ek yn dat selde lonely-planet-lân.
En we hingje hielendal net fan 2018 ôf. We ha ommers ek nog in legacy, in erfenis foar de Lân fan taal folgers. Oeds Westerhof dy't dy legacy meitsje en ferkeapje moat, hoecht hjir neat oan by te dragen. Der komme aanst fyts-, far-, trein-, tram-, bus-, rin- en autorûtes lâns alle 422 mienskipsfountains. Ach, en lit we dy oare alve dan ek noch mar meinimme yn de reiskes.
Dus ik rop by dizzen no alle 422 doarpen yn Fryslân op, sorry 421 doarpen want Heech hat al ien, om in fontein te meitsjen. It iennige kloaterige is: jim moatte it as doarpsmienskip sels betelje. Mar miskien wennet der wol in rike skevel yn jim doarp dy't de kultuer romhertich wat jaan wol. En oars kin je mei syn allen wat bouwe. Meitsje de meast waansinnige keunstdinkjes, set der in wetterslankje yn en it is klear. En set him by it wetter fan it doarp. Desneeds by de sleat.
Eeh, 's winters wol efkes útsette. Want dan giet alle omtinken dochs wer nei dy alve stêden."


description: Op in mooglik rekôrwaarme dei yn Fryslân siket Omrop Fryslân mei jo help it alderwaarmste plakje yn de provinsje.

title: Wat is hjoed it hjitste plakje yn Fryslân?

maintext:
Soe it yn de bosken fan Appelskea wêze, of midden op it Wilhelminaplein yn Ljouwert? Der binne fansels in soad faktoaren dy't der foar soargje kinne dat it op it iene plakje krekt wat waarmer is as op it oare plak. Omrop Fryslân wol graach witte wa't it tongersdei it hjitste hat, en freget dêrom alle harkers en lêzers om in foto yn te stjoeren mei de lokale temperatuer.
Hoe wurket it?
Meidwaan kin hiel maklik: meitsje in foto fan in âlderwetske termometer op it plakje dêr't je binne. Dus net in foto of screenshot fan de mobile telefoan mei in waar-app, mar echt sa'n moaie kwiktermometer of in digitale op bygelyks in muorre of by in tankstasjon. Meitsje de foto by foarkar yn it skaad sadat der earlik fergelike wurde kin. Stjoer dizze foto fia de Omrop app, of fia dit formulier, en fertel dêr wol efkes by wêr't de foto makke is.
Tongersdeitejûn wurdt dan de balâns opmakke, en kinne wy offisjeel it waarmste plakje fan Fryslân bekendmeitsje.


description: De man hat yn juridyske sin neat ferkeard dien, seit de rjochter.

title: Man frijsprutsen fan oplichting fia Marktplaats

maintext:
De rjochtbank hat in ynwenner (26) Ljouwert frijsprutsen fan oplichting. De man hie op Marktplaats en Speurders guod te keap oanbean. Hy advertearre ûnder syn eigen namme en liet it jild ek op syn eigen rekken stoarte. Hy ferkocht wol guod, mar as meardere minsken reagearren op deselde advertinsje, liet er se allegearre betelje en hâlde er it jild sels.
De rjochtbank spruts de Ljouwerter frij, omdat der yn juridyske sin gjin sprake wie fan oplichting. De man hie gjin falske namme brûkt of fan alles betocht om minsken harren jild ôf te pakken. 'Het enkel aanbieden van een goed is onvoldoende om tot oplichting te komen', sei de rjochter. De advokaat fan de fertochte hie earder al sein dat minsken dy't guod op ynternet keapje sels útsykje moatte oft de ferkeaper wol doocht.


description: Wy Friezen kinne in stientsje bydrage troch thús of op it wurk dizze dagen minder wetter te brûken.

title: Minder wetter brûke? Mei dizze seis tips komst in hiel ein

maintext:
3. Brûk drûge shampoo
Miskien net by elkenien bekend, mar tige populêr op campings en festivalterreinen: drûge shampoo. Gjin flesse mei floeiber guod dat yn it hier smart wurdt, om dêrnei mei wetter wer út te spielen. Mar in bus mei poeier dat yn it hier struit of spuite wurdt, om it dêrnei út te boarsteljen. De drûge shampoo moat benammen op de woartels fan it hier oanbrocht wurde, tichteby de hûd fan 'e holle. It poeier nimt yn in pear minuten it fet op dat him stadichoan foarmet yn it hier, en dat fet kin dêrnei mei in kaam of in boarstel út it hier boarstele wurde. In noflike boanus fan it drûch dûsen: dizze shampoos wurde ek gauris brûkt as stylingprodukt.


description: "Ik bin graach op it wetter. Mar no't it sa drok is, fyn ik it ek wol frappant, want minsken op in boat sitte eins allegear nei elkoar te sjen."

title: Kollum: "Hjitte nachten"

maintext:
Wat ik ek hiel apart fyn, is dat ik om dizze tiid hinne wol gauris langje kin nei de winter. Dan ha 'k ynienen in fisjoen dat de gerdinen jûns ticht binne, de kearskes baarne en dan oerkomt my in bepaald gefoel fan gesellichheid. Ik fyn it hiel nuver mar it bart alle jierren wer, bygelyks as we op it wetter sitte wylst de sinne fanatyk skynt.
Wy hawwe al te farren en te silen west en de omstannichheden dêrfoar binne fansels perfekt. Ik bin graach op it wetter. Mar no't it sa drok is, fyn ik it ek wol frappant, want minsken op in boat sitte eins allegear nei elkoar te sjen. En ast troch in plak farst dêr't de terrassen of tunen oan it wetter lizze, dan sitte de minsken dêr ek nei dy te sjen. Ik doch it sels ek. Ik mei graach efkes sjen hoe't hûs en hiem derby lizze en fierder hast ek net safolle te dwaan op in boat.
Wy hiene syld op 'e Iselmar en gongen yn 'e slûs by Starum wer nei binnen. Ik wit net wat der sa bysûnder is oan in slûs, mar der binne altyd taskôgers. Sokken sitte net op it terras mar sjogge leaver hoe't boatsjelju der in soadsje fan meitsje. Neffens my wurde guon skippers dêr nochal senuweftich fan en dy moatte dan oanlizze mei ferskate eagen op har rjochte.
'Wêrom bliuwe minsken no net gewoan rêstich yn in slûs?', suchtte Jelle en ik tink dat it troch it sjen fan oaren komt. Mar ik jou der neat om en gean de striid oan. Mei dit waar kinst de eagen goed de kost jaan achter de sinnebril wei. De measten hawwe hjoeddeis net in soad klean oan mar sels dan kinst folslein foar aap rinne.
'Is it liif no te grut of binne de klean te lyts?' tink ik gauris, sawol by manlju as froulju. Mei dit waar wurdst mei moaie, mar ek mei nuvere útsichten konfrontearre en der hoechst neat bysûnders foar te dwaan. Dêr'tst oars miskien earst de kompjûter opstarte moatst en in sykterm ynfiere moatst, krijst it mei sok waar spontaan oanbean.
It ultime sjen en sjoen wurden, krije wy fansels aanst wer mei it skûtsjesilen. As we no de Ouwe Piet meinimme of ús bakdekkrúserke, we hawwe altyd gâns besjoch. Mei in knap skip ûnder de kont, kinst dy dus better mar fatsoenlik oanklaaie. Mar as it sok prachtich waar mei de Feanhoop is dan kin de jeugd dêr it hiele wykein wol healneaken omrinne. Dat skeelt alfêst in soad drokte as se nachts mei de leafde fan har libben de tinte of boat yndûke. En ek al hast gjin sjans, op´t heden belibbet eltsenien hjitte nachten.
Ik hoopje al dat we meikoarten reinwetter krije mar te hjit om te behingjen, is it wol in super simmer! Dus ferjit foaral net te genietsjen. Sjoch nei elkoar, wiuw nei elkoar en laitsje nei elkoar. Sadwaande kinne wy mei in fleurich hert en foldwaande fitamine D de winter yn. Gesellich mei de gerdinen ticht en de kearskes oan mei in waarm gefoel weromtinke oan dizze hearlike tiid."


description: De assistint-skiedsrjochter út Dronryp moat wol yn Moskou bliuwe, want hy is reserve yn de finale.

title: Gjin WK-finale foar Erwin Zeinstra

maintext:
Zeinstra kaam dit WK fjouwer kear yn aksje. It team fan skiedsrjochter Björn Kuipers, dêr't Zeinstra diel fan útmakket, moast de pûlwedstriden Egypte - Oerûguay en Brazilië - Kosta Rika yn goede banen liede. Letter hienen se noch de lieding oer de achtste finale tusken Spanje en Ruslân. De kwartfinale Sweden - Ingelân wie har lêste wedstriid.
De WK-finale sil no dus lieden wurde troch Néstor Pitana en syn assistinten Hernán Maidana en Juan Belatti. Kuipers is fjirde official. Mocht ien fan de Argentinen blessearre reitsje, dan komt Zeinstra dochs noch yn aksje.


description: It deadlik ûngelok barde trochdat de feroardiele oan de hânrem luts. Hy krige in jier sel, trije jier minder as de eask fan it Iepenbier Ministearje.

title: Iepenbier Ministearje en feroardielde yn heger berop yn 'hânremsaak'

maintext:
De rjochter fynt bewiisd dat de man ferantwurdlik is foar it feroarsaakjen fan it ûngelok wêrby't Postema om it libben kaam is en de bestjoerder swier lichaamlik letsel tabrocht is. De Grinzer waard yn juny feroardiele ta in jier sel, trije jier minder as de eask fan it IM.
It ûngelok barde trochdat de feroardielde oan de hânrem luts fan it buske dêr't er mei trije oaren ynsiet. It buske fleach dêrnei oer de kop en de bestjoerder rekke swierferwûne.


description: Helptsjinsten binne nei it plak takaam. De autobestjoerder wurdt troch ambulânsepersoniel neisjoen. Hoe't it barre koe is noch net bekend.

title: Auto rekket by Hjerbeam fan dyk en bedarret yn sleat

maintext: In auto is sneintemiddei fan de A31 rekke en yn in sleat lâns de dyk telâne kaam. It ûngelok barde op 'e hichte fan Hjerbeam. Helptsjinsten binne nei it plak fan it ûngelok takaam.


description: Op Flylân en Ljouwert wurdt it tongersdei mooglik hjitter as it oait west hat. En rein sit der foarearst ek net yn, miskien sneon in bui.

title: Piet foarsjocht tongersdei waarmterekôrs yn de provinsje

maintext:
"It rekôr op Flylân is 31,9 graden fan 19 july 2014. Tongersdei wurdt it tink ik 31 of 32 graden. Foar de eilannen is it al hiel bysûnder dat we boppe de tritich graden komme."
Ek yn de provinsjehaadstêd komme we yn de buert fan it rekôr. "Yn Ljouwert is it rekôr no 34,0 graden. Dat is fan 2 july 2015. Dêr wurdt it tongersdei tusken de 34,0 en 34,5 graden."
Mei de drûchte liket it foarearst net better te wurden. "Sa't it no liket, komt der sneon in tal buien. Mar dat moat allegear noch. Foar de natoer en de boeren is it te hoopjen dat it flink wat rein falt. En takom wike is it wer kompleet sinne mei 27 oant 29 graden", seit de waarman.


description: AquaZoo by Ljouwert hat minder besikers troch de hjitte. Spesjaal foar de besikers docht it park moarns de doarren earder iepen. Ek krije de bisten fisk- e

title: AquaZoo hat minder besikers troch de hjitte

maintext: De bisten hawwe net bot te lijen fan it waarme waar. Der is genôch skaad yn de ferbliuwen en in soad bisten kinne ek noch in dûk nimme yn it wetter, sa seit manager Jeroen Loomeijer. Om se dochs in bytsje te ferwennen, krije se sa no en dan wol iisko's mei fruit of fisk deryn.


description: Dizze wike sil ferslachjouwer Bauke Deelstra fossylfrij mei minsken nei it wurk. Hoe reizget projektlieder Tsjeard Hofstra fan de Elfwegentocht?

title: ElfwegenVLOG: Bauke besiket it elektrysk

maintext: De Elfwegentocht: twa wiken lang sil Fryslân besykje om sa fossylfrij mooglik te reizigjen. Mar hoe wurket dat eins yn de praktyk? Wy sille alle moarntiden mei immen meiride nei it wurk. En dat giet fansels op in fossylfrije wize. En moandei begjinne wy mei Tsjeard Hofstra, de projektlieder fan de Elfwegentocht. Vlogger Bauke Deelstra stapt by him yn de elektryske auto, op wei nei kantoar!


title: Wer hieltyd mear blau-alch yn Fryslân oantroffen

maintext:
Op ferskate plakken yn de provinsje is resintlik blau-alch oantroffen. Sa is der woansdei ûnder oaren blau-alch fûn yn it swimwetter by Eastermar, yn de Aldegeaster Brekken en by De Leijen by De Rottefalle. Ek by De Swanneblom yn Menaam sit de baktearje yn it wetter.
Earder waard ek al blau-alch oantroffen op Skylge en by De Lauwersmar. De baktearje kin soargje foar yrritaasje oan de hûd en mageklachten.


description: Yn oktober moat de opfolger fan boargemaster Hayo Apotheker yn de gemeente Waadhoeke begjinne.

title: Tolve minsken wolle boargemaster fan Waadhoeke wurde

maintext:
Kommissaris fan de Kening Arno Brok hat yntusken in seleksje út de sollisitanten makke en dy oerlein mei in kommisje út de gemeenteried. Hy sil no mei de selektearre kandidaten prate en de gemeenteried in foarstel dwaan. Dy bepaalt dan welke twa kandidaten de foarkar krije, Dy seleksje giet nei de minister, dy't yn de measte gefallen it foarstel fan de gemeentried oernimt.
De ferwachting is dat de nije boargemaster ein oktober begjinne sil. Dy folget dan Hayo Apotheker op, dy't sûnt it ûntstean fan Waadhoeke op 1 jannewaris de waarnimmend boargemaster is.


description: Geert van Tuinen nimt de keatswrâld op 'e hakke. Dizze kear giet it oer de "nimme we mei"-mentaliteit fan de KNKB.

title: Geert fileert #4: KNKB opsjitte graach

maintext:
Je wolle der hast net oan mei temperatueren fan sa'n 30 graden, mar ik nim jim efkes mei nei 24 desimber 2017. Moat kinne. As LKC Sonnenborgh op de Rengerspartij op in tropyske keatssteppe "Bonkefeart" fan Anneke Douma loeihurd ynstart, dan doar ik it wol efkes te hawwen oer desimber ferline jier.
Yn dy tiid wienen in oantal leafhawwende keatspromininten der wol sa'n bytsje út. It wienen net de minsten dy't har yn de winter yntinsyf dwaande holden mei it keatsen. Sy hienen oan it brainstoarmjen west. Ald-keatsers Gerrit Okkinga, Johan Okkinga, Johannes Brandsma en de kenners Syds Schat, Durk Bonnema en Dirk Wiersma. Ik taksearje minimaal hûndert jier oan keatsûnderfining. Moai 'bevlogen' groepke, dat konkreet te wurk gie.
En der kaam ek wol wat út, hear. Stânfêstich wienen de hearen mei it belangrykste punt: fuort mei dy ranking! Dy moloch dy't troch in trochsneed keatsleafhawwer totaal net begrepen wurdt. Dy't totaal net libbet by it publyk. Dy't fiersten te grut is foar sa'n lytse sport as it keatsen. Dy't in protte negative by-effekten hat, wêr't nimmen gelokkich fan wurdt. "Fuort dermei", seinen de mannen.
Alternatyf: beneam in sterke Technyske Kommisje en dy bepaalt wa't as haadklasser op it heechste nivo begjinne mei. En dêrnei komt der in moaie, oersichtlike searje wêrby't nei acht wedstriden de lêste twa partoeren degradearje nei de earste klasse en, omkeard, de bêste twa út de earste klasse promovearje nei de haadklasse. Is al in kear útfûn. Yn de jierren 90. Troch Sake Saakstra en Willem de Haan. Doe hjitte it "Yn it fjoer fan it spul". Wurke as in tierelier. "Direkt wer ynfiere", seinen de mannen.
Dan kin it publyk him wer identifisearje mei de sport en meilibje mei degradanten en promovendy. Der wienen noch wol wat saken dy't de mannen oanpakke woenen. In plan fan minimaal tsien punten. Prachtich allegear. En wat soe de KNKB bliid wêze moatte mei sokke minsken. Dy't yn de eigen frije tiid meitinke oer it keatsen, dat wol in setsje brûke kin.
No, de KNKB is ek hiel bliid, hear. Alteast: dat sizze se. Mar no de útfiering noch. En dêr heakket it wer ris. Ik sei al: Op 24 desimber kaam de groep leafhawwers mei in plan. Keurich optikke en stjoerd nei de KNKB. Aksje, soenen je sizze. De wintertiid is derfoar om nije plannen te smeien. Dan kin der yn de foarjiersgearkomste ôfhammere wurde.
Mar dan begjint it gedonder. It bliuwt krapoan 4 (!) moannen stil op de bûnsburelen. De mannen wurde al wat ûnrêstich. Is it stik wol oankaam? Ja, dat wol. Einlik, nei moannen wachtsjen komt der in gearkomste op it bûnsburo. En dêr waard, sa as sa faak, de hânrem wer brûkt. Ranking derút? Nee, dat kin net. Wer bylotsje en net mear by freegje as in keatser der net is? Nimme we mei. Amer mei ballen op de boppe, om de snelheid yn it spul te hâlden? Mei no ek al (mar gebeurt net!). Ynslaan sterk beheine? Tsja, nimme we ek mei.
En sa wie it, as ik de partijen leauwe mei, bêst in aardich petear dêr yn Frjentsjer. Mar echt konkreet woe it mar net wurde. "We komme der op werom", is in útspraak dy't troch ferskate keatsbûnsbestjoerders al jierren brûkt wurdt. Mar it tempo giet derút. En je frustrearje minsken dy't mei konkrete inisjativen komme. Hoe dom!
Yntusken hat der wer ien gearkomste west. Hat ek wer moannen duorre. En sa sitte we al midden yn it keatsseizoen en is der noch net ien konkrete aksje ûndernommen om yn de praktyk wat te dwaan mei de plannen fan dy keatskenners. Johannes Brandsma sit no yn in kommisje. Mei in TC-lid fan de jeugd, mei in foarsitter fan in feriening dy't amper lid is fan it keatsbûn en noch wat minsken, ek fan de KNKB.
Neat mis mei dy minsken hear, mar it giet al lang net mear oer de konkrete punten dy't de mannen oandroegen hawwe. It giet ek oer de breedtesport en allerhanne oare fasetten. Moai hear, moat allegear gebeure, mar om de plannen fan dy jonges no ûnder te bringen yn sa'n technysk platfoarm, dat is net goed foar de effektiviteit. En it kostet bergen tiid. Tiid wêryn't mar net konkrete aksje ûndernommen wurdt. Wachtsje, wachtsje, wachtsje. Prate, prate, prate. Meinimme, meinimme, meinimme.
Sjoch, sa sitte sokke praktykjonges net yn elkoar. Dy betinke wat. Dy geane der mei nei de KNKB en ferwachtsje dat der rap aksje ûndernommen wurdt. Omdat it kin. Mar nee hear. Yn stee dêrfan komt Johannes Brandsma no yn de sjerpige beslútfoarming fan de KNKB telâne. Moat er meiprate oer saken dêr't hy gjin doel oer hat en dêr't hy eins net iens oer prate wol.
Ik sis net dat dat technysk platfoarm net goede dingen dwaan kin, mar ik konstatearje wol dat yn dizze foarm de plannen fan de keatskenners en -leafhawwers ûndersnije yn in brij fan oare saken. En dat is net de bedoeling.
De haadklasse is it boechbyld fan it keatsen. As der foar dy haadklasse konkrete, goede en snel útfierbere plannen betocht wurde, dan fertsjinnet dat in slachfeardige hâlding fan de KNKB. Oars heakje der - foar de safolste kear - goede minsken ôf en bliuwt it mar hingjen. Johan Okkinga is al ôfheakke. Om't hy gjin tiid mear hie. Mar o wat is hy frustrearre oer it trage tiidpaad fan de KNKB.
Rinse Bleeker siet yn in oare kommisje. Koe der net mear oer. Oeren lulle en neat dwaan. Hy is der útstapt. Henk Vlietstra: idem dito. En ik freegje my ôf hoelang oft Johannes Brandsma it úthâldt yn dit platfoarm. Ik bin bang foar it slimste. En sa liket it derop dat moaie, konkrete plannen wer "in schoonheid" stjerre sille.
Dêrom sis ik no: KNKB, kappe mei dat formele gedoe en dy "nimme we mei"-mentaliteit. Aksje bliksem. Net lulle, mar poetse! En opsjitte graach. It is twa foar tolven.


description: Troch noch ûnbekende oarsaak kamen twa auto's mei elkoar yn oanriding. Dêrby rekken twa minsken ferwûne.

title: Fewûnen by ûngelok Drachtsterwei yn Ljouwert

maintext:
De oanriding wie op it plak dêr't de ôfrit fan de Wâldwei útkomt by de Drachtsterwei. Ien fan de auto's kaam út de rjochting fan Ljouwert en woe de Wâldwei op. De oar ried nei Ljouwert ta en seach in ferkearsljocht oer de holle. De twa ferwûnen binne nei it sikehûs ta brocht.
In berger hat beide auto's fuorthelle.


description: Foar de 47e kear organisearje se yn Aldeberkeap de keunstrûte Iepen Stâl. Yn in moanne tiid ferwachtsje se dêr 10.000 minsken.

title: FIDEO: Iepen Stâl yn Aldeberkeap

maintext: In útstalling fan ferskate keunstwurken moat Aldeberkeap fjouwer wiken lang opfleurje. In keunstrûte troch it doarp dus en se ferwachtsje oant en mei 26 augustus sa'n 10.000 minsken. It is de 47e kear dat Iepen Stâl organisearre wurdt. Dit jier is it tema Nije Wrâld. Ferslachjouwer Andor Faber wie der moandei by yn Aldeberkeap.


description: Twa Eritreeërs joegen tongersdeitejûn yn Ljouwert in kolleezje oer harren ûnderfiningen as flechtelingen. "In eyeopener."

title: Eritreeërs fertelle oer harren flecht nei Fryslân: "In eyeopener"

maintext: Twa Eritreeërs joegen tongersdeitejûn yn Ljouwert in kolleezje oer harren ûnderfiningen as flechtelingen. "In eyeopener", neamde inisjatyfnimster Geertje Postma fan it projekt Haring & Hummus de Collegetour.


description: Sneon pakten Ilse Tuinenga, Sjanet Wijnia en Manon Scheepstra yn Seisbierrum de oerwinning. Snein diene se itselde, mar dan yn Arum.

title: Winst foar Tuinenga, Wijnia en Scheepstra yn Arum

maintext: Sneintemiddei pakten Ilse Tuinenga, Sjanet Wijnia en Manon Scheepstra de oerwinning by de haadklassepartij yn Arum. In dei earder gie it trijetal yn Seisbierrum der ek al mei de winst fantroch.


description: Noch in pear moanne en dan moat it skip it wetter yn, oant dy tiid moat der noch wol flink trochwurke wurde.

title: Wichtich ûnderdiel foar replika Willem Barentsz: it skip hat syn roer krigen

maintext: It roer is in wichtich ûnderdiel fan it skip. It wie spannend oft it allegearre passe soe. Dat wie wol efkes stress foar de boumaster Gerald de Weerdt. Doe't it efter de steven hong waard, die bliken dat it roer krom lutsen wie rjochting bakboard. Dêrtsjinoer die bliken dat de eftersteven de oare kant op bûgd wie. Der sieten dus in pear sintimeters ferskil tusken. Dat waard úteinlik dochs byinoar brocht en it roer past no goed. It hat in gewicht fan in heale ton en is fyftjin sintimeter tsjok en fiif meter heech.


description: De fertochten binne oppakt, omdat se in fjoerwapen of in mes hiene.

title: Ferskate Ljouwerters oanhâlden fanwege wapenbesit

maintext:
In 30-jierrige Ljouwerter is tongersdeitejûn oanhâlden nei't yn syn hûs oan de Prinsessewei in automatysk fjoerwapen fûn waard. In 23-jierrige frou waard earst ek as fertochte oanhâlden, mar sy waard letter frijlitten. De man sit noch fêst.
De plysje hat tongersdei ek in 33-jierrige Ljouwerter oanhâlden, nei't dy op de Tunen ien mei in mes bedrige hie. De man fersette him tsjin syn oanhâlding, mar koe úteinlik oppakt wurde. Hy hie twa messen by him. Der is proses-ferbaal tsjin him opmakke.
In 17-jierrige Ljouwerter waard freed oanhâlden, om't hy yn de binnenstêd in grut mes by him hie. Yn it sintrum jildt in messeferbod. De jonge moast it mes ynleverje en krige proses-ferbaal.


description: Om yn te spyljen op de oanlûkende ekonomy rommet de provinsje mear romte yn foar bedriuweterreinen yn Noardeast-Fryslân.

title: Provinsje rommet ekstra hektaren yn foar bedriuweterreinen

maintext: It giet om de gemeenten Achtkarspelen, Dantumadiel, Dongeradiel, Ferwerderadiel, Kollumerlân en Tytsjerksteradiel. Troch de ôfspraken kinne sy no better ynspringe op de groeiende fraach nei bedriuweterreinen. Trochdat it better giet mei de ekonomy is der flink mear fraach nei ekstra romte op bedriuweterreinen.


description: De 16-jierrige jonge kaam freedtemiddei yn de problemen mei it swimmen yn it Prinses Margrietkanaal. Hy is letter op 'e dei ferstoarn.

title: Drinkeling Burgum yn sikehûs ferstoarn

maintext:
De jonge wie mei freonen oan it swimmen yn it Prinses Margrietkanaal. Doe't er yn de problemen kaam, waarden meardere brânwacht- en dûkteams oproppen. Dy ha de jonge út it wetter helle, direkt reanimearre en dêrnei nei it sikehûs yn Grins ta brocht. Dêr is de jonge letter dus ferstoarn.
Slachtofferhelp
Der wienen in soart minsken by, dy't ek mei de 16-jierrige jonge oan it swimmen wienen. Sy krije slachtofferhelp.


description: De man siet by in famke fan 17 yn de auto, dy't stil kaam te stean op it spoar yn Grins.

title: Lemster slim ferwûne nei oanriding mei trein

maintext: By in botsing tusken in trein en in auto oan it Hoendiep yn Grins is moandeitemoarn in 47-jierrige ynwenner fan De Lemmer slim ferwûne rekke. De man siet by in famke fan 17 yn de auto, dy't stil kaam te stean op it spoar.


description: It grûnwetter yn de dunen fan Skylge is nettsjinsteande de drûchte noch goed op peil. Dat is neffens Steatsboskbehear de útkomst fan tal fan grûnwetterhers

title: Grûnwetter Skylge nettsjinsteande de drûchte op peil

maintext: Troch de jierren hinne binne in oantal sleatten dimpt en dat soarget derfoar dat it wetter net mear de Waadsee ynrint. En de dúngebieten wurkje - sa seit Steatsboskbehear - as in spûns en kinne ûndergrûnsk is soad wetter fêsthâlde. De winter fan 2017/2018 wie folle wieter as normaal. En dat soarge foar in hiel heech grûnwetterpeil. Uteinlik is de winsk fan Steatsboskbehear om op noch mear plakken it natuerlik wettersysteem wer safolle mooglik werom te bringen op Skylge.


description: De ljepper út Drylts kaam mei syn 19,44 meter krekt wat fierder as Hannes Scherjon. By de froulju wûn Anneke Broersma mei 14,01.

title: Bobby Zwaagman ljept yn Grypstsjerk nei earste topklasse-winst

maintext:
Froulju
Anneke Broersma hold by de froulju Boukje de Boer en Anna Kramer efter har. Broersma ljepte mei har earste sprong nei 14,01 en dat waard net mear ferbettere. De Boer kaam yn de finale ta 13,62 en de bêste sprong fan Kramer wie 12,47.
Junioaren
By de junioaren ljepte Freark Kramer it fierst en dat die er mei syn earste sprong: 18,01. Jesper Demmer kaam mei syn earste sprong ta 17,64 en dat smiet in twadde plak op. Wietse Nauta waard mei 17,63 tredde.
Jonges en famkes
Rutger Haanstra pakte de oerwinning by de jonges mei 15,57. Stefan Douma waard twadde mei 14,77 en Renzo Zwaagman einige mei 14,35 op it tredde plak.
By de famkes gie der oerwinning nei Henrieke Wijnstra. Sy ljepte nei 13,16 meter. Liselotte Veenstra ljepte mei 13,11 nei it twadde plak en Femke Rispens einige as tredde mei 13,09.


description: In echtpear út Leiden hie de eare om as 100.000ste besiker de populêre tentoanstelling te besjen.

title: Escher bliuwt minsken lûken: 100.000ste besiker ûntfongen

maintext:
De Escher-tentoanstelling yn it Fries Museum hat nei sa'n tolve wiken al 100.000 besikers oer de flier hân. Dat binne der 10.000 mear as de organisaasje ferwachte hie.
De 100.000ste besikers wiene in man en frou út Leiden. Sy krigen in orizjinele print fan Escher, út hannen fan direkteur Kris Callens fan it Fries Museum. It echtpear wie út de skroeven mei it kado.